Nov način odvikavanja od pušenja\nNaša zemlja mogla bi poboljšati kampanju protiv pušenja na jednostavan način. Pročitajte kako je to urađeno u Americi.\nKampanja je nedavno započeta u članku Centra za kontrolu i prevenciju bolesti, u publikaciji o morbiditetu i mortalitetu. Urađena je u 4 države SAD (Arizona, Alabama, Vermont i Florida).\nPrincip kampanje je bio da se istovremeno telefonskim putem (mobilnim ili fiksnim telefonom) i mejlom ljudi obaveštavaju o štetnosti pušenja. Dosadašnje kampanje protiv pušenja bile su ograničene samo na telefonske poruke ili mejl obaveštenja, ali ne zajedno.\nU kampanji je bilo 5.393 učesnika, od toga je samo telefonskih bilo 2.238 učesnika, mejl 1.848 učesnika, a 1.307 učesnika dobijalo je obe vrste obaveštenja u trajanju od 30 dana.\nAnalizom je utvrđeno da su korisnici obe vrste usluga imali 20% veće šanse da ostave pušenje od telefonskih korisnika, a 50% veće šanse od mejl korisnika.\nPosle 7 meseci praćenja, 38% korisnika obe vrste obaveštenja ostavilo je pušenje, telefonskih korisnika 34%, a mejl korisnika 29%.\nU kampanji se vodilo računa i o uzrastu korisnika (starost od 40 do 47 godina), obrazovanju, boji kože i polu.\nIstraživači su primetili da su učesnici kampanje koji žive u porodici u kojoj samo oni puše najčešće ostavljali cigarete. Takođe, i dostupnost i kombinovana usluga oba obaveštenja o štetnosti pušenja mogu se odraziti na veću želju i posvećenost prestanku pušenja.\nLekari širom sveta koji savetuju pacijente kako da ostave pušenje, mogu na osnovu ove kampanje koristiti podatke o populaciji učesnika i to primeniti na svoje pacijente. Javne zdravstvene ustanove mogu na osnovu ovih rezultata napraviti efikasniji program odvikavanja od pušenja, naročito za pacijente čiji su pokušaji do sada bili bezuspešni.\nIstraživači zaključuju da ovi rezultati pokazuju da, osim prestanka pušenja, kombinacija ove dve usluge može pomoći i programu za prevenciju i kontrolu raka, da bi se sprečio ili bar smanjio broj obolelih od raka pluća.\nDetalji kampanje nam nisu poznati, ali je činjenica da pušačima zainteresovanim za prestanak pušenja treba pomoći na razne načine kako bi ostavili pušenje i poboljšali svoje zdravlje i zdravlje svojih najmilijih.\nPodsećamo pušače da ugrožavaju ne samo svoje zdravlje nego i zdravlje okolnih pasivnih pušača, izlažući ih duvanskom dimu, prepunom otrovnih i kancerogenih sastojaka.\npušenje i ostale bolesti\npušenje i pluća\nOtkriven nedozvoljen promet cigareta\nSaudijcima cigarete i energetska pića duplo skuplja


Laguna - Do viđenja! - Potpisan primerak - Živojin Petrović - Knjige o kojima se priča\nDo viđenja! - Potpisan primerak\nSkidanje prašine sa jedne stare beogradske misterije – Prikaz knjige „Do viđenja!“\nDa li ste čulu za gospođu Dragu Mitrićević? Početkom 1933. godine ceo Beograd kao da je brujao samo o njoj i njenom nestanku. Ta ekscentrična starija žena živela je u samom centru, u Ulici kralja...\nBeograd iz perioda između dva svetska rata još jednom se pokazao kao neiscrpna riznica za književne stvaraoce. U poslednje vreme pisci, scenaristi i reditelji neretko za svoja dela traže motiv u me...\nŽivojin Petrović: Priče koje su hodale gradom\nPisati bez opterećenja da li će delo naći čitaoca, baviti se temama koje su lično interesovanje i objaviti knjigu bez razmišljanja o prodaji, privilegija je malog broja pisaca. Verovatno je jedan od u...\nNajveći, najteži, najmisteriozniji slučaj beogradske policije desio se januara 1933. kada je usred Beograda nestala ćudljiva milionerka Draga Mitrićević. Preka, škrta i povučena, živela je sama u ogro...\n„Draga je bila neverovatna ličnost: tajanstvena, misteriozna, čudna, povučena, a ujedno i poznata. Bila je strah i trepet u Beogradu jer je bila opsednuta time da će je ubiti i da će joj oteti milione...\nNovi roman Živojina Petrovića, pod nazivom „Do viđenja!“, predstavlja prvi srpski dokumentarni triler. Radnja nas vraća u stari Beograd, davne 1933. godine, i prikazuje ćudljivu, i...\nKazivanja lekara o Velikom ratu Branislav Dimitrijević


Izvor: RTS, 19.Nov.2019, 16:05\nPredsedništvo BiH je na današnjoj vanrednoj sednici u Sarajevu donelo odluku o imenovanju Zorana Tegeltije, narodnog poslanika i bivšeg ministra finansija u Republici Srpskoj, za predsedavajućeg Saveta ministara Bosne i Hercegovine.\nOdluka o imenovanju Zorana Tegeltije biće dostavljena u dalju proceduru Komisiji za pripremu izbora Saveta ministara Predstavničkog doma Parlamentarne skupštine BiH.\nČlanovi Predsedništva BiH usvojili su i odluku u vezi sa odnosom te zemlje i NATO-a, što je i bio razlog jednogodišnjeg zastoja u formiranju vlasti.\nDogovoreno je da BiH u sedište NATO-a u Brisel pošalje svoj plan i program reformi,...\nKurir: KOMPROMIS U BIH: Zoran Tegeltija izabran za predsedavajućeg Saveta ministara\nNakon više od godinu dana od izbora, BiH je na korak do rešenja političke krize, pošto se Predsedništvo BiH na današnjoj Posebnoj sednici saglasilo da Zoran Tegeltija, iz SNSD-a, bude mandatar i budući predsedavajući Saveta ministara BiH.. . Sarajevski portal „Kliks“ je objavio da je...\nPredsedništvo Bosne i Hercegovine je na vanrednoj sednici održanoj danas u Sarajevu donelo odluku o imenovanju Zorana Tegeltije (SNSD) za predsedavajućeg Saveta ministara BiH, objavljeno je na zvaničnoj stranici Predsedništva BiH..."Na istoj sednici Predsedništvo BiH je donelo odluku da će u NATO...


Prvi na svetu simulator za pilote baziran na industrijskom robotu [VIDEO] - Automatika.rs\nNaslovna Vesti Robotika Prvi na svetu simulator za pilote baziran na industrijskom robotu\nKUKA Robotics i DLR (German Aerospace Center) razvili su prvi simulator za pilote koji se sastoji iz kabine u kojoj se nalazi pilot na obuci, a ona se nalazi na industrijskom robotu. Za razvoj su najzaslužnija dva inženjera iz DLR-a i partneri Grenzebach Maschinenbau i KUKA Robotics, čijom saradnjom je nastao ovaj projekat. Ovaj projekat je dobio i nagradu ”euRobotics Technology Transfer Award” koja se dodeljuje za projekte koji imaju komercijalnu i istraživačku stranu.\nOvaj sistem koriste studenti letenja koji imaju odličan osećaj i pravi trening upravljanja avionom, helihopterom pa i automobilom. Prednost ovih sistema je rad u realnom vremenu i mogućnost da sami kreirate putanje a ne kao ranije da letite po već definisanim putanjama. Ukoliko vozite avion, helihopter ili automobil unutrašnjosdt kapsule se prilagođava određenom vozilu.\nSimulacija leta avionom Diamond DA42 u potpunosti predstavlja let ovim avionom i daje nam mogućnost da više puta ponovimo kritične situacije. Pilot ima osećaj da je i kokpitu aviona i uopšte nema osećaj da je kapusla na robotskoj ruci. Robotska ruka ima 6 osa i omogućuje i izvođenje okrenutih letova. Svi znamo da bi ovakva obuka na avionima bila i suviše rizična i skupa, i pored toga mana ovog sistema je njegova cena koja se kreće od 7 do 25 miliona evra.\nPrethodni tekstOsnove adaptivnog upravljanja\nSledeći tekstElektričar, Bašta d.o.o. – Zrenjenin


Na više od 20.000 kvadratnih metara poznatog trga, kroz zanimljiv dizajn se promoviše zeleni transport i prilagođavanje klimatskim promenama.\nJavni trg Karen Blixens Plads, smešten između zgrade Univerziteta Kopenhagena i Danske Kraljevske biblioteke, došao je na red za obnavljanje.\nArhitektonska firma COBE je za ovaj gradski prostor osmislila inovativan i multifunkcionalan arhitektonski i urbanistički dizajn, koji je i realizovan zahvaljujući donaciji privatne fondacije A.P Møller Fonden.\nKombinacija funkcija javnog gradskog trga i univerzitetskog trga proizvela je rešenje koje čini sistem valovitih formi koje su kreirale zone za različite aktivnosti, kako na brdima tako i unutar njih.\nSistem valovitih formi koje su kreirale zone za različite aktivnosti, kako na brdima tako i unutar njih.\nBetonske livene ljuske prekrivene su pločicama koje su kompatibilne sa fasadama univerzitetskih zgrada čime se težilo za što boljim uklapanjem.\nMeđutim, trgom dominira inovativni koncept natkrivenog parkinga za bicikle. Osim što služi kao mesto okupljanja studenata, lokalno zaposlenih ljudi ali i lokalnog stanovništva, trg je obezbedio čak 2.000 parking mesta za bicikle, što je veoma bitna činjenica imajući u vidu da stanovnici Kopenhagena masovno koriste bicikle kao glavno prevozno sredstvo, a samo na ovoj gradskoj lokaciji svakodnevno boravi 16.000 studenata i 2.000 zaposlenih.\nŠkoljke s rupama\nS obzirom na to da konstrukcije betonskih školjki obično nemaju rupe, a dizajnom kupola su predviđeni veliki otvori, ovo je bio konstruktivno veoma izazovan projekat koji su COBE uspeli da realizuju u saradnji sa CN3 i EKJ.\nNovo rešenje trga je obezbedio je čak 2.000 parking mesta za bicikle.\nSeverna strana trga, na kojoj se nalaze i tri glavna ulaza u Univerzitet, znatno je otvorena i ovaj prostor ima višenamensku funkciju. Na naspramnoj južnoj strani trg postaje valovit i povezuje kampus sa lokalnom zajednicom.\nKišnica se ne baca\nOsim cilja da se priroda dovede u prostore kampusa mislilo se i na održive sisteme, poput prikupljanja kišnice, koja se koristi u određenim zonama za stvaranje dodatne vlage i tako se podržava biodiverzitet lokacije.\nPri formiranju trga korišćeni su čvrsti, jednostavni i izdržljivi materijali koji ne zahtevaju posebne tretmane prilikom održavanja.\nPresek kroz lokaciju\nFoto: Rasmus Hjortshøj – COAST, via ArchDaily\n#betonska kupola #betonska ljuska #bicikl #biciklisticki parking #COBE #Karen Blixens Plads #trg\nPobedničko rešenje za novi most u Banja Luci\nTrg je interesantan, ali me suviše podseća na, arhitektonski veoma inovativni, Rolex Obrazovni Centar japanskog projektantkog tima SANAA, koji je otvoren februara 2010. godine na EPFL u Lozani. Toliko liči, da mi izgleda kao kopija primenjena u parteru! Ako i nije kopija, više je od inspiracije.


Đoković se nada održavanju turnira\nNovak je posle treninga izdvojio vreme da odgovori na nekoliko pitanja.\nKako je u fokusu teniskih dešavanja „Adria tour” koji se održava u organizaciji najboljeg tenisera sveta, a koji bi trebalo da se igra i u Crnoj Gori koja je zatvorila granice za srpske građane, Novak Đoković je za „Žurnal” izrazio ubeđenje da će Crnogorci tokom jednog vikenda u junu uživati u tenisu.\n– Mislim da će se granice otvoriti. Igramo u Crnoj Gori 90 odsto – rekao je Novak za ovaj list.\nPodsetimo, danas se oglasio i ambasador Crne Gore u Srbiji Tarzan Milošević koji je između ostalog o ovom problemu kazao:\n– Nisam na tu temu razgovarao, imao sam kratak razgovor sa stricem Novaka Đokovića, nije bila ta tema nego u kontekstu priprema turnira. Nemam nikakvih informacija da se neće dozvoliti Novaku Đokoviću da dođe u Crnu Goru – rekao je ambasador.\nInače, Novak Đoković će u sklopu „Adrija tura“, prvi turnir održati u Beogradu (13. i 14. juna), koji slobodno može da se nazove teniskom prestonicom Evrope, ako se uobzir uzme nivo turnira kojima će biti domaćin (TSS Tur, Šampionat istočne Evrope).\nPotom sledi selidba u Zadar (20/21. jun), dok će turneja u Crnu Goru stići 27. i 28. juna, ali još nije poznato u koji grad, zbog čega se u Podgorici s velikom pažnjom očekuje Novakovo današnje obraćanje.\nPoslednji turnir na programu je 4. i 5. jula u Banjaluci, a dan kasnije će u Sarajevu igrati egzibicioni meč protiv Damira Džumhura, koji je pre nekoliko dana osvojio humanitarni turnir na Kalemegdanu.\nPrethodni tekstTRAMP POTPISAO NAREDBU, ZUKERBERG PANIČI: Da li je ovo kraj društvenim mrežama? (VIDEO)\nSledeći tekstNESTOROVIĆU HOĆE DA ODUZMU LICENCU: Za sve sam bio u pravu!\nĐOKOVIĆ U 1/4 FINALU DUBAJIA: Novak pregazio Nemca, sledi duel sa...


Naprednjaci za izbore u ovoj godini – Nadlanu.com\nNaprednjaci za izbore u ovoj godini\nBEOGRAD, 5. januar 2010. (Beta) - Predsednik Srpske napredne stranke (SNS) Tomislav Nikolić izjavio je da će naprednjaci uskoro pokrenuti konkretne akcije za raspisivanje vanrednih parlamentarnih izbora, uključujući i potpisivanje peticije građana.\nNikolić je agenciji Beta rekao da još nije bilo razgovora o izborima ni među opozicionim strankama, ali da je SNS zaključio "da je vreme da pokrenemo akcije koje bi dovele do raspisivanja vanrednih parlamentarnih izbora". "Kroz potpisivanje peticije videli bismo da li su građani spremni za izbore, da li ih žele", kazao je Nikolić i najavio da će SNS uskoro organizovati više javnih skupova na kojima će proveriti svoju snagu.\nZa naredne izbore, on je rekao da će to biti prvi pravi demokratski izbori, bez obzira na to kako su se do sada nazivali. Nikolić je rekao da SNS zahteva izbore jer nema snažno uporište u parlamentu koje zaslužuje po svojoj snazi, a da tamo sede stranke koje nemaju poverenje građana.\nPrema njegovoj oceni, pored SNS, izbori odgovaraju i Demokratskoj stranci, "jer bi to bio zaista pravi demokratski obračun između SNS i DS, kojem bi se pružila prilika da se oslobodi malih stranaka koje mu se stalno otimaju". Nikolić je ponovo pozvao Vojislava Koštunicu da se izjasni da li želi koaliciju sa SNS, čiji je preduslov da Demokratska stranka Srbije podrži evropske integracije.


eVazduhoplovstvo: Šta je EUROCONTROL, kako je nastao i čime se bavi - Avio Portal\neVazduhoplovstvo: Šta je EUROCONTROL, kako je nastao i čime se bavi\nDecember 5, 2021 December 5, 2021 Avio\t0 Comments\tEUROCONTROL, MUAC, Network Menadžer, NMOC\nAVIOPORTAL pokreće projekat “eVazduhoplovstvо” sa ciljem promocije vazdušnog saobraćaja, sigurnosti i bezbjednosti u vazdušnom saobraćaju. Svake nedjelje ćemo obraditi neki termin, zanimljivost, predstaviti pojedinu instituciju ili organizaciju iz svijeta vazduhoplovstva. Ovo je još jedna tema iz seta planiranih i postavljenih projektnim zadatkom.\nEurocontrol je međunarodna organizacija sa sjedištem u Briselu (Belgija) koja predstavlja centralnu organizaciju za koordinaciju i planiranje sistema kontrole letenja za cijelu Evropu. Aktivnosti ove organizacije su usmjerene na operacije, pružanje usluga, razvoj koncepta, istraživanja, implementaciju projekata širom Evrope, poboljšanje performansi, koordinacija sa ključnim igračima u vazduhoplovstvu na različitim nivoima, kao i pružanje podrške budućem napretku i strateškom razvoju vazduhoplovstva.\nTo nije agencija Evropske unije, ali je EU potpisnica Eurocontrola i sve zemlje članice EU su članice Eurocontrola. Organizacija ima 41 državu-članicu (i još dvije pridružene van-evropske članice) i zapošljava oko 2000 ljudi. Godišnji budžet ove organizacije je oko 550 miliona evra (detaljan finansijski izvještaj za 2020.godinu možete pogledati klikom ovdje.)\nDa bi bila uzeta u obzir za članstvo u Eurocontrolu, država mora ispuniti sve sljedeće kriterije:\nDa je država iz Evrope\nČlan Vijeća Evrope\nImati postojeću akreditaciju za ICAO i ECAC\nJedine države van Evrope koje su članice EUROCONTROL-a su Izrael i Maroko za šta postoji poseban sporazum. Razlog ulaska ovih zemalja u evropsku organizaciju je njihov geografski položaj koji ih upućuje na vazdušnu mrežu evropskog kontinenta.\nŠto se tiče našeg regiona, članica EUROCONTROL-a je postala najprije Slovenija (1995.godine), zatim Hrvatska (1997), Makedonija (1998), Albanija (2002), Bosna i Hercegovina (2004), Srbija (2005) i Crna Gora (2007).\nGlavna zgrada EUROCONTROL-a u Briselu, Belgija\nKonvencija za osnivanje Eurocontrol-a potpisana je 1960. i ratifikovana 1963.godine od strane Francuske, Velike Britanije, Savezne Republike Njemačke, Belgije, Holandije i Luksemburga. Prije nego što je Konvencija stupila na snagu 1963. godine, već su postojale naznake da će pitanje nacionalnog suvereniteta otežati punu implementaciju osnivačke misije organizacije. Prvi evropski plan za harmonizovani sistem kontrole vazdušnog saobraćaja (ATC), predložen 1962. godine, bio je opterećen odbijanjem Francuske i Britanije da se povinuju, uglavnom zbog razloga usko povezanih sa njihovom nacionalnom vojnom kontrolom vazdušnog prostora (razumljivo, s obzirom da je Hladni rat bio na vrhuncu). Ostale četiri izvorne članice (Savezna Republika Njemačka, Belgija, Holandija i Luksemburg) dogovorile su se 1964. da uspostave jedinstveni međunarodni centar kontrole letenja koji će upravljati njihovim gornjim vazdušnim prostorom sa centrom u holandskom gradu Mastrihtu.\nRane 2000-te obilježilo je nekoliko fatalnih nesreća u Evropi, kao što su katastrofa na aerodromu Linate 2001. i sudar u vazduhu u Uberlingenu 2002. godine, a obije su bile povezane s nedostacima u navigaciji u vazdušnom saobraćaju. Pritisak je dodatno pojačan napadima 11. septembra, povećavajući potrebu za brzim regulatornim i koordinacionim tijelom širom Evrope. Do maja 2003. Eurocontrol i NATO du potpisali memorandum o saradnji, nakon čega je uslijedio sličan memorandum sa Evropskom komisijom u decembru 2003 a onda se krenulo i sa inicijativom za stvaranje Jedinstvenog evropskog neba – Single European Sky ili SES (što bi značilo jedinstvene evropske kontrole letenja) na kome se radi i u trenutku dok čitate ovaj tekst. Da se razumijemo, pored praktičnih razloga važan motor stvaranju SES-a je i ekonomski faktor jer je aviokompanijama mnogo prihvatljivija varijanta da plaćaju samo jednu evropsku kontrolu letenja umesto više manjih (kako je sada).\nLogo EUROCONTROL-a: stilizovano E koje naglašava naš rad u evropskom kontekstu; strelica prema gore – napredni avion, dio piste, krilo aviona – simbolizuje stručnost u avijaciji.\nGlavne usluge Eurocontrola:\nPored brojnih aktivnosti kojima EUROCONTROL istražuje i unapređuje sistem kontrole letenja, kao glavne usluge se izdvajaju:\n-Operativni centar Network Manadžera (NMOC) koji je nominovan od strane Evropske komisije da do 2029.godine koordinira letove i vazdušni saobraćaj iznad Evrope. Da pojasnimo na primjeru: Kad pilot preda plan leta, služba za obradu planova leta kontrole letenja ga prosleđuje kroz interni sistem do Network Menadžera – NM (znači, plan svakog međunarodnog leta mora da putuje u Brisel i provjeravaju ga izuzetno napredni i brzi računarski sistemi). Zadatak NM-a je da provjeri da na željenoj ruti koju je tražio pilot, ne dođe do presjecanja puta sa nekim drugim vazduhoplovom. Nakon te provjere kontroli letenja stigne poruka da je plan prihvaćen, odbijen ili prihvaćen uz izvjesne izmjene. Za informaciju nestrpljivim pilotima, upravo zbog te provjere, od trenutka slanja plana leta Network Menadžeru na odgovor se može sačekati i do 15 minuta (u zavisnosti od opterećenja evropskog neba u tom trenutku),\n-Kontrolni centar gornjeg područja Mastrihta (MUAC) koji se bavi civilnim i vojnim saobraćajem iznad 24500feet-a iznad Belgije, Luksemburga, Holandije i sjeverozapadne Njemačke. Ovo je najnapredniji dio evropskog sistema kontrole letenja ali i najzahtjevniji jer pokriva vazdušni prostor u kome ima i do 5670 aviona dnevno. Između ostalog i zato što proizvođači opreme vrlo često besplatno “daju na probu” svoje uređaje i sisteme kako bi se istestirale u ovom centru. Njima je u interesu ovakav dogovor jer, ukoliko se proizvod pokaže pouzdanim u takvom okruženju, to je ujedno i dobra reklama za njegovu prodaju ostalim centrima kontrole letenja u Evropi i svijetu.\n-Centralna kancelarija za naplatu troškova letenja– Central Route Charges Office je efikasni i centralizovani sistem koji računa, prikuplja i preraspodjeljuje kontrolama letenja naknade koje uplaćuju aviokompanije. Zašto državne kontrole letenja pristaju na ovakvog posrednika? Odgovor će vam biti jasan ukoliko vas vratimo par decenija unazad, prije uspostavljanja ovog sistema, kada se dešavalo da pojedine aviokompanije lete do neke države i ne plaćaju sve dok im, kao kazna, ne bude zabranjen let do te države. I, šta se onda dešavalo? Odgovor je- ništa! Te aviokompanije nastave da lete do neke druge države i prosto zaobilaze zemlju koja im je uvela zabranu. Zbog toga su se kontrole letenja udružile kroz ovaj sistem kako bi aviokompanija, u slučaju da jednoj državi ostane dužna, bila prizemljena u bilo kojoj drugoj zemlji, a avion dužničke aviokompanije bi bio zaplijenjen do isplate duga,\n-Eksperimentalni centar (EEC-Eurocontrol Experimental Center) se bavi sprovođenjem istraživanja,\n-Institut za usluge vazdušne plovidbe (IANS), zadužen da sprovodi obuke.\nMožda EUROCONTROL, uostalom kao i kontrola letenja, nije najvidljiviji i najglamurozniji aspekt avijacije, ali bez njega evropski kontinent ne bi bio u potpunosti u stanju da, u sadašnje vrijeme i sa ovim protokom saobraćaja, bezbjedno i efikasno kontroliše hiljade putovanja preko neba Evrope.\nZa više tema iz projekta e-Vazduhoplovstvo kliknite na sliku ispod:\n← Air Montenegro obnavlja Podgorica-Frankfurt i pojačava Tivat-Istanbul\nMeđunarodna organizacija IFATSEA odala priznanje timu AVIOPORTAL.me →


Vila Sotiria, Apartmani, Limenaria, Tasos | Mar Travel\nVILA SOTIRIA LIMENARIA\nVila Sotiria se nalazi u mestu Limenarija, dobro je pozicionirana, udaljena je oko 150m od plaže. Vila poseduje dvorište sa bujnom vegetacijom, delom za sedenje i roštiljem, a ima i sopstveni parking sa ograničenim brojem mesta, javni parking je udaljen 100m od vile. U našoj ponudi su dvokrevetna i trokrevetna studija koja se nalaze na prvom spratu. Svaka smeštajna jedinica ima opremljen kuhinjski deo, kupatilo/wc, peškire, terasu, WiFi internet, SAT TV, klima uređaj (uz doplatu na licu mesta, od 5€ dnevno). Postoji mogućnost da se, po potrebi, u studio ubaci krevetac za bebe (bez doplate).


Novi patrijarh pozvao na jedinstvo Srpske pravoslavne crkve\nNovi patrijarh tokom ustoličenja, Foto: Vesna Anđić\nEpiskop niški Irinej (Gavrilović) ustoličen je danas u Sabornoj crkvi u Beogradu za 45. patrijarha Srpske pravoslavne crkve (SPC).\nGovoreći o zadacima srpske crkve, novi patrijarh je rekao da SPC treba da pomogne Srbiji u odbrani Kosova i Metohije, kao i da očuva jedinstvo srpskog naroda.\n"Imamo mnogo zadataka - da pomognemo našoj državi da odbrani Kosovo i Metohiju. Crkva mora tu pomoći ne žaleći ni truda i ako treba čak ni stradanja. Glavno ustoličenje je u Peći tamo je tron srpskih patrijaraha. Srbija bez svetinja i Kosova nije Srbija. Srbija bez Kosova je bez duše, bez uma i srca", rekao je Irinej.\nPatrijarh je pozvao na jedinstvo srpske crkve istakavši da je jedan od njenih zadataka da "sjedini i očuva" srpski narod koji živi u raznim delovima sveta.\n"Imamo i drugih obaveza, da sjedinimo naš narod i da očuvamo jedinstvo, to je bio iskonski zadatak Crkve u svim vremenima", rekao je Irinej i dodao da je SPC uvek pomagala srpskom narodu i pomogla mu da se "očuva".\nNovi patrijarh je kazao da će pratiti put svetog Save, utemeljitelja SPC.\nIzborni sabor Srpske pravoslavne crkve (SPC) izabrao je u petak niškog vladiku Irineja Gavrilovića za novog patrijarha, kojeg poznavaoci prilika u SPC smatraju predstavnikom umerenije struje.\nViše u tekstu Niški vladika Irinej novi patrijarh SPC


Fotografije protiv Povorke ponosa sa slikom američkog ambasadora\nPrva bosanskohercegovačka Povorka ponosa pod sloganom - Ima izać' - u Sarajevu se održava u nedjelju, 8. septembra.\nZakazana kao događaj kroz koji se promoviraju ljudska prava na slobodu okupljanja i iznošenje stavova, održavanje prve Povorke ponosa u BiH, trebalo bi biti i svojevrstan "civilizacijski test" koji će pokazati da li je Sarajevo zaista otvoreno da se nosi sa različitostima.\nPrema planu, Povorka će krenuti od Vječne vatre, proći kroz centralnu Ulicu maršala Tita, dok se njen završetak očekuje ispred Parlamentarne skupštine, na Trgu BiH.\nNa osiguranju ovog skupa bit će angažirani policijski službenici Uprave policije Ministarstva unutrašnjih poslova Kantona Sarajevo, a zatražena je i asistencija drugih policijskih agencija.\nUprkos događaju za koji se procjenjuje da predstavlja skup visokog rizika, brojni strani dužnosnici u Bosni i Hercegovini, uključujući Delegaciju Evropske unije u BiH te američkog ambasadora u BiH Erica Nelsona, pružili su podršku najavljenoj Povorci ponosa.\nGay parada, koja je najavljena u Sarajevu, treba još jednom pokazati svijetu da je BiH predstavlja tolerantno, slobodno i otvoreno društvo, sigurno za sve građane, saopćeno iz Ureda visokog predstavnika u BiH (OHR).\nIz OHR-a poručuju da nema razloga da Bosna i Hercegovina bude jedina zemlja u regiji u kojoj LGBT zajednica nije u mogućnosti da održi mirni skup.\nNa nekoliko lokacija u Sarajevu osvanuli su leci sa fotografijom protiv predstojeće Povorke ponosa na kojima je našminkan ambasador Eric Nelson, uz natpis "Gay is not OK" (Gej nije OK) i zastavu duginih boja.\nLeci su noćas postavljeni u blizini Ambasade SAD u BiH, na naselju Dobrinja, gdje je planirana izgradnja trga bosansko-američkog prijateljstva, ispred Američkog univerziteta, po ulicama.\nLeci u blizini Američke ambasade u Sarajevu\nAmerički ambasador Eric Nelson izjavio je nedavno da podržava Povorku ponosa, te pozvao građane da podrže sudionike tog skupa.\nBosanskohercegovački mediji su pred dolazak Nelsona na poziciju ambasadora u BiH pisali da se on deklarira kao gay osoba.\nIstovremeno, dan pred Povorku ponosa, u subotu (7. septembar), na relaciji od Vječne vatre do Trga BiH u Sarajevu, bit će organizirana mirna šetnja građana u organizaciji nevladine organizacije Svjetlo pod nazivom Dani porodice.\nMinistarstvo unutrašnjih poslova Kantona Sarajevo izdalo je dozvolu pomenutom udruženju na šetnju.\nOva nevladina organizacija, šetnjom, kako navode u saopćenju za javnost, iskazuje neslaganja s organiziranjem prve bosanskohercegovačke Povorke ponosa.\nU nedjelju, pred Povorku ponosa, najavljen je još jedan skup i to kontramiting ili protest protiv Povorke. Organizator ovog okupljanja je Inicijativa Iskorak, saopćila je u petak sarajevska policija. Skup Inicijative Iskorak najavljen je u parku između ulica Alipašina i Patriotske lige u periodu od 10 do 11.30 sati.\nImamović: LGBTIQ pripada svim konstitutivnim narodima


eKapija | Prvo gejming selo na svetu, globalni lider u Srbiji, softver vredniji od poljoprivrede - Retrospektiva 2021, investicije u oblasti telekomunikacija i IT-a u Srbiji\nIzvor: eKapija | Petak, 14.01.2022.| 13:09\nPrvo gejming selo na svetu, globalni lider u Srbiji, softver vredniji od poljoprivrede - Retrospektiva 2021, investicije u oblasti telekomunikacija i IT-a u Srbiji\nKada se posmatra istorija nekog privrednog sektora uvek se naiđe na godinu koja predstavlja prekretnicu u razvoju, a 2021. godina je nesumnjivo upravo bila ta za IT sektor u Srbiji. Prema podacima Narodne banke Srbije, protekle godine IT industrija je dostigla izvoz od 1,5 mlrd EUR i time prestigla poljoprivrednu proizvodnju. Zabeležen je i dvocifren rast od čak 28%, a ukupna vrednost industrije premašila je 3 mlrd EUR.\nStatistički podaci pratili su i dinamične promene na tržištu. Proizvodi naših programera i inženjera osvajali su svetsko tržište. Ono što je posebno privlačilo pažnju stručne javnosti jesu brojne investicije veznane za stvaranje biznis habova i centara za razvoj startapa, gejming sela i brojni drugi centri posvećeni novim tehnologijama. Sa druge strane, protekla godina obeležena je i akvizicijama koje se premašivale stotine miliona evra.\nČitaoci portala eKapija takođe su primetili da se u IT sektoru dešava nešto veoma značajno. Dosta vaše pažnje posvećeno je ovoj oblasti, a ovo su priče koje su bile najčitanije u 2021. godini:\n1. Maglian - jedinstveni centar namenjen IT industriji\nFirma Autology d.o.o. iz Beograda krenula je u ambiciozan projekat izgradnje centra namenjenog IT industriji sa konceptom coliving i coworking prostora. Realizacija investicije, čija je vrednost između 6 i 7 mil EUR, započela je još tokom 2019. godine.\nSpecifičnost kompleksa ogleda se u tome što će se na placu površine 2 hektara graditi objekti koji zauzimaju samo 7% prostora. Sve ostalo biće pretvoreno u park zarad što prijatnijeg boravka i rada IT profesionalaca. U planu je da se u sredini postavi mini jezero sa plažnim barom, prostorima za decking odmor, a biće obezbeđen i poseban prostor za rad u prirodi.\nCeo kompleks prostiraće se na površini od oko 8.000 m2 sa 72 smeštajne jedinice, gde će se nalaziti 150 kreveta. Za coworking prostor predviđeni su objekti površine od oko 1.000 m2.\n- Maglian je sastavljen iz više objekata. U prvom i drugom će se nalaziti apartmani i coworking prostor, a u trećem recepcija, restoran, vinski bar, digital kafe (brzi kafić) i zen centar, saune, sobe za masaže i tuševi "iznenađenja", zatim, mini konferencijska sala, coworking prostor i određeni broj ekskluzivnih soba. Svaki od ovih objekata namenjen je za određeni segment u poslovanju IT industrije, - jedan za startape, dugi za digitalne nomade, a treći za kompanije, i svaki ima svoj coworking prostor – rekli su za eKapiju iz kompanije Autology tokom aprila meseca i tom prilikom istakli da su svi aprtmani već prodati.\n2. e-Commerce Ananas\n2021. godina bila je druga godina obeležena pandemijom koronaviursa. Još od početka širenja zarazne bolesti, privreda je uvidela da digitalizacija predstavlja najbolji način da se u izmenjenim uslovima nastavi rad. Nakon početnog prilagođavanja, brojne kompanije počele su da izbaciju svoja digitalna rešenja namenjena poslovanju. Platofrma Ananas za onlajn trgovinu kompanije Delta Holding privukla je veliku pažnju.\nIz kompanije Delta najavili su početkom prošle godine da sa novom platformom žele da uplove u svet onlajn trgovine, ali sa vrlo visoko postavljenim ciljevima. Želja je da se od aplikacije koja korisnicima pruža jedinstveno iskustvo napravi regionalni džin u okviru koga se nudi veliki asortiman robe preko najvećih dobavljača na tržištu.\n- Sa finansijskom snagom i investitorskim iskustvom koje ima Delta, uvereni smo da možemo da stvorimo regionalnog džina u onlajn trgovini. Ananas će korisnicima ponuditi nešto na šta nisu navikli u domaćoj trgovini, a što imaju samo najveći globalni trgovci poput Amazona ili AliExpressa. Na samom početku pokrićemo tržište Srbije, ali sa namerom da vrlo brzo budemo prisutni na tržištima bivše Jugoslavije, plus Albanija - rekla je Marija Desivojević Cvetković, potpredsednik Delte za strategiju i razvoj.\nKako je vreme proticalo tako se platforma Ananas približava svom početku rada. U avgustu su obavljena poslednja testiranja sa akcentom na korisničko iskustvo i istraživanje tržišta kako bi se obezbedila usluga koja se izdvaja na tržištu.\n- Iz tog razloga smo već sproveli veliki broj istraživanja, ali i odabrali alate koji prodavcima omogućavaju da lako i jednostavno kupcima ponude pravi proizvod u pravom trenutku. Najveća razlika biće u doživljaju korisnika kroz svaku od faza onlajn kupovine - od "razgledanja" proizvoda, naručivanja, do plaćanja i isporuke. Pored jedinstvenog user experience-a, sofisticiranog dizajna, korisničke podrške, sigurnih transakcija i dostave, Ananas povezuje kupce i trgovce na pouzdanoj regionalnoj platformi za onlajn kupovinu - otkrio je za eKapiju Rajko Mandić, CEO Ananasa.\nNešto kasnije od završetka beta verzije platforma je počela sa radom. Za početak proizvodi se nude na tržištu Srbije, a očekuje se i skoro proširenje na čitav region i Albaniju. Kako će ići ostvarivanje postavljenih ciljeva pokazaće vreme, ali, s obzirom na pažnju koja je posvećena ovoj platformi, od Delte se očekuje mnogo u ovom segmentu trgovine.\n3. Rešenje za zgradu Radničkog univerziteta, simbola propadanja u Novom Sadu\nUspon IT industrije na tržištu stvorila je novu potrebu za širenjem poslovnog prostora uspešnih kompanija. Vega IT iz Novog Sada kupila je krajem 2020. godine zgradu Radničkog univerziteta u ovom gradu za 5,26 mil EUR. Zatim je početkom prošle godine raspisan zatvoren konkurs za arhitektonsko rešenje zdanja koje u kontinuitetu propada 21. godinu.\nNa pozivnom konkursu učestvovali su Kuzmanov and partners iz Novog Sada, Zabriskie Studio iz Beograda, Remorker Architects iz Beograda i Synthesis Quatro iz Novog Sada. Prva pomenuta kompanija, Kuzmanov and partners, pobedila je na konkursu sa svojim rešenjem koje održava identitet zgrade, ali i daje novu dimenziju funkcionalnosti.\n- Ideja koja stoji iza arhitekture nove zgrade je održavanje identiteta objekta kroz prepoznatljivost modernog dizajna i upotrebu novih materijala i modernih obloga. Bitna vodilja kod formiranja idejnog rešenja bila je zadržavanje vertikalnosti objekta kako bi se očuvala vitkost kompozicije. Uvođenje rama koji obuhvata objekat je imalo funkcionalni i oblikovni smisao. Tako koncipiran ram daje karakter objektu, uokviruje ga kao sliku, a opet funkcionalno pokriva elemente na fasadi. Atraktivan izgled objekta sa svedenom arhitekturom daje utisak elegancije PALATE VEGA RADNIČKI i na taj način, i karakterom i jasnom estetikom, omogućuje prepoznatljivost brenda koji gradi kompanija VEGA IT - rekao je stariji partner i osnivač kompanije Kuzmanov and partners Lazar Kuzmanov.\nKonkurs je završen u martu mesecu i tada su iz kompanije Vega IT najavali da će se krenuti u izradu arhitektonskog rešenja za uređenje enterijera i početak rekonstrukcije koja se u Novom Sadu sa nestrpljenjem iščekuje.\n4. Globalni lider gejming industrije na IT tržištu u Srbiji\nU 2021. godini obavljeno je jedno od najvećih spajanja na IT tržištu u Srbiji. Take-Two Interactive i Nordeus, domaći brend, kreator jedne od najuspešnijih igara za mobilne platforme Top Eleven, krenuli su u zajednički pohod na osvajanje gejming tržišta. Vrednost posla bila je veća od 378 mil USD pri čemu je 225 mil USD isplaćeno u kešu, a u okviru spajanja definisani su i procenti od buduće zarade.\nInače, Take-Two Interactive je kompanija koja predstavlja jednog od najjačih igrača u gejming industriji. U njihovom vlasništvu nalaze se Rockstar Games i 2K, kreatori epohalnih igrica kao što su Grand Theft Auto (GTA), Red Dead, Bioshock i brojni drugi naslovi.\nVest o ulasku globalnog lidera na srpsko tržište otovorila je prostor da se mnogo više pažnje posveti gejming industriji. Ranije se na ovaj segment nije obraćala naročita pažnja. Često su bili zanemareni razvojni potencijali, ali posle dobrog rasta u 2020. godini i ovog uspeha, očekuje se snažan vetar u leđa razvoju kreativnih potencijala u našoj IT industriji.\n5. Prvo gejming selo na svetu\nNedugo pošto je obavljeno epohalno spajanje domaće kompanije sa jednim od globalnih lidera u industriji video igara, najavljeno je otvaranje prvog gejming sela na svetu u Srbiji.\nRelog Media, najveća esport produkcijska kuća na Balkanu, zajedno sa TV Arena Esportom, premijerno je na Paviljonu Srbije na Expo 2020 u Dubaiju predstavila projekat izgradnje prvog Gejming sela (Gaming village) u Srbiji i na svetu, koje će biti dostupno za organizaciju najvećih svetskih esport turnira.\nU okviru Gejming sela, biće izgrađena prva namenski građena Gejming arena u svetu sa 10.000 sedećih mesta koja će biti namenjena organizaciji velikih svetskih esport turnira, za koje raste interesovanje publike.\nPrema preliminarnim najavama, u svom sastavu Gejming selo će imati: poslovni prostor, Fakultet za esport i gejming, upravnu zgradu, hotel sa pet zvezdica koji će imati 300 luksuzno opremljenih soba, brojne kafiće i restorane koje će gosti Gejming sela imati na raspolaganju, ali i veliki spa centar i olimpijski bazen.\nCeo projekat zamišljen je kao mogućnost da Srbija što pre zauzme dobru poziciju na tržištu video igara koja iz godine u godinu raste sve više. Istovremeno, cilj je i da se kroz gejming selo naša zemlja uvrsti na listu organizatora najvećih turnira koji imaju priličan broj posetilica. Ne manje važna je i popularizacija esporta, kao i domaćih takmičara u oblasti gde se beleži veliki rast broja učesnika i profesionalaca.\n6. Izgradnja nove zgrade Biosens instituta\nJoš jedan investicioni projekat nalazi se na ovoj listi. Predsednik Pokrajinske Vlade Vojvodine Igor Mirović početkom protekle godine najavio je izgradnju nove zgrade Instituta Biosens u Novom Sadu.\nEvropska investiciona banka je krajem januara dala končanu saglasnost na projekat izgradnje, a Mirović je tom prilikom najavio i otpočinjanje radova kroz nekoliko nedelja.\nOno što je posebno važno za ovaj objekat jeste da će se primenjivati najsavremenija tehnologija gradnje sa posebnim antivibracionim karakteristikama. Zbog toga, objekat će biti jedinstvenog tipa u Srbiji sa mogućnošću da se u okviru rada Instituta primenjuju najosetljivije tehnologije za istraživanje poljoprivrede.\nZa ovaj projekat, Srbija je od Evropske investicione banke (EIB), dobila zajam u vrednosti od 11 mil EUR, a ugovorom o finansiranju potpisanom 2017. godine, u okviru faze 2 projekta Antares, predviđeno je da država uloži 3 mil EUR. Za izgradnju zgrade biće utrošeno oko 4,5 mil EUR, dok je za savremenu naučnu opremu planirano 9,5 mil EUR.\n7. Registar administrativnih postupaka eUprave\nVažan segment razvoja IT-a u Srbiji je i integracija novih tehnologija sa državnom upravom.\nUpravo iz ove oblasti vest koja je privukla priličnu pažnju naših čitalaca je otvaranje portala Registra administrativnih postupaka.\nRegistar privrednicima pruža mogućnost za efikasnije obavljanje administrativnog dela poslovanja. Svima njima sada su na jednom mestu dostpuni obrasci zahteva i infromacije o potrebnoj dokumentaciji, broju računa i iznosu takse ili određene naknade. Uz ove osnovne podatke na portalu su dostupne i druge važne informacije koje pomažu da se što brže završe neophodne procedure.\nRegistar treba da omogući smanjivanje gužvi na šalterima, a preduzetnicima mogućnost da bez bespotrebnih odlazaka i čekanja u redu završavaju administrativne poslove.\n8. Telekom i Telenor - saradnja oko koje se digla velika prašina\nPoslednja na listi najčitanijih piča iz oblasti IT-a u protekloj godini jeste vest o tome da su se Telekom Srbija i Telenor obratili Komisiji za zaštitu konkurencije sa zahtevom da se obe kompanije izuzmu od zabrane ugovora o ograničenoj i definisanoj poslovnoj saradnji u određenom segmentu poslovanja.\nCela ova priča započinje objavljivanjem namera kompanije Telenor da se aktivno uključi u tržište pružanja usluga internet provajdera i televizijskih sadržaja kroz saradnju sa Telekomom. U kritičkom delu javnosti se nakon pojave ove informacije stvorio otpor prema toj saradnji, zbog toga što ih je sve pdsećalo na udruživanje kako bi se smanjio tržini udeo konkurenta SBB.\nMeđutim, u kasinijim saopštenjima navodilo se da tu nije reč ni o kakvom spajanju, već o saradnji koja je prihvaćena u evropskim zemljama. Kako su navodili iz Telekoma, cilj je da se nakon liberalizacije bakarne infrastrukture, na tržištu Srbije omogući i liberalizacija optike.\nNa kraju, sporna saradnja rešena je tako što je Telenor na tržištu ponudio korisnima novu uslugu Hipernet.


Argeta pašteta od tune 95g limenka cena akcija Srbija\nArgeta pašteta od tune 95g limenka cene\nTrenutno nemamo slike za Argeta pašteta od tune 95g limenka\nEPonuda nije internet prodavnica već Vam omogućava da brzo i lako nađete Argeta pašteta od tune 95g limenka po najjeftinijoj ceni. Naš cilj je da kupci budu što bolje informisani o ponudi Argeta pašteta od tune 95g limenka na tržištu Srbije. Vrlo lako nalazite željeni proizvod za kategoriju Riblje paštete cene, ne morate da lutate od sajta do sajta za Argeta Riblje paštete, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Argeta pašteta od tune 95g limenka sa PRODAVCEM. EPonuda ne može da garantuje potpunu tačnost specifikacije i slika za Argeta pašteta od tune 95g limenka. Pre kupovine, podatke za Argeta pašteta od tune 95g limenka proverite na sajtu PROIZVOĐAČA.


Izgleda da OnePlus i OPPO još uvek nisu spremni - Report.rs\nIzgleda da OnePlus i OPPO još uvek nisu spremni\nBy redakcija 02/15/2022 Najnovije, Tech\nIzgleda da OnePlus i OPPO još uvek nisu spremni da svoja dva OS-a spoje u jedan, novi operativni sistem\nU slučaju da niste znali, OnePlus i Oppo su zapravo pod istom matičnom kompanijom, BBK Electronics, pa kada je prošle godine objavljeno da će OnePlus i Oppo spojiti svoj softver zajedno za ujedinjeni OS za pametne telefone, to je imalo smisla jer obe kompanije bi mogle da udruže svoje resurse umesto da rade odvojeno.\nZa one koji su možda bili željni da vide kako će to izgledati, izgleda da ćemo možda morati još malo da sačekamo. To je zato što je u iznenađujućoj najavi na forumima OnePlus-a, kompanija zapravo predstavila sledeću veliku iteraciju u svom OxygenOS softveru, koji će nazvati OxygenOS 13 (verovatno zasnovan na Androidu 13).\nKažemo da je iznenađujuće jer smo s obzirom na prošlogodišnju najavu mislili da su OnePlus i Oppo već spojili svoj softver ili su u procesu, tako da je činjenica da OnePlus napreduje sa OxygenOS 13 pomalo čudna. Sasvim je moguće da će možda OxygenOS biti ujedinjeni OS, ali ćemo morati da sačekamo i vidimo.\nOnePlus navodi da će biti domaćin događaja 28. februara na kojem će izneti i više informacija o OxygenOS 13, tako da izgleda da ćemo morati da sačekamo do tada da saznamo više o planovima kompanije, piše Phandroid.\nIzvor: phandroid.com, Foto: print screen\n13 android BBK Electronics činjenica jedan kompanija OnePlus OnePlus i OPPO Oppo OS OxygenOS pametni telefoni softver telefon


Ništa nam nije polazilo za rukom – Nadlanu.com\nNišta nam nije polazilo za rukom\nBEOGRAD, 29. septembra 2009. (Beta) - Selektor ženske odbojkaške reprezentacije Srbije Zoran Terzić izjavio je da se ne seća kada je nacionalni tim odigrao tako loše kao u porazu od Turske (1:3) u prvom kolu četvrtfinalne Grupe F na EP u Poljskoj.\n"Ovo je bila jedna od onih utakmica kada vam ništa ne polazi za rukom. Možda je bio i naš najgori meč u poslednje vreme, a ne znam šta je razlog. Pokazali smo veliku nesigurnot kod svake lopte, videlo se da imamo dozu straha", rekao je Terzić novinarima u Katovicama.\nOn je dodao da je sutrašnji meč sa Nemačkom poslednja šansa ekipe da se plasira u polufinale.\n"Nadam se da ćemo sutra biti bolji protiv Nemačke i popraviti igru. Nemice su bolje od Turske i to nam je poslednja šansa za polufinale", dodao je on.\nOdbojkašica Srbije Jelena Nikolić kazala je da je ekipa žali zbog poraza, ali da i dalje veruje u plasman u polufinale.\n"Ništa nije išlo kao što smo zamislile. Borile smo se, ali smo ispustile pobedu na početku drugog seta. Ovako loša igra ne može da se ponovi. Sutra je 'biti ili ne biti' sa Nemicama. I ranije smo izlazile na kraj sa takvim situacijama. Sigurna sam da ćemo pružiti svoju najbolju igru u sutrašnjem meču", poručila je ona.\nMaja Ognjenović rekla je da je razočarana zbog poraza i igre koju je ekipa prikazala na večerašnjoj utakmici.\n"Dogovor je bio da ih napadanemo servisom, ali se to nije desilo. Poražavajuće je što smo samo u prvom setu napravile čak sedam servis grešaka. Svojim greškama smo omogućile Turskoj da pobedi. Ipak, ne smemo tragično da shvatimo poraz, jer je sutrašnji meč od velikog značaja", zaključila je ona.\nSledeću utakmicu u Katovicama reprezentacija Srbije igra sutra protiv Nemačke od 17.30.


U Moravičkom okrugu 127 zaraženih korona virusom - Društvo - Dnevni list Danas\nPočetna » Društvo » U Moravičkom okrugu 127 zaraženih korona virusom\n0Piše: Beta 27. aprila 2020. 12.02\nVMC Karaburma Foto: Beta\nPo jedna osoba zaražena je u Gornjem Milanovcu i u Lučanima, dok u Čačku i Ivanjici u poslednja 24 sata nije bilo novih slučajeva zaraze.\nDo sada je u Čačku korona virus potvrđen kod 79 osoba, u Gornjem Milanovcu kod 42, u Lučanima kod četiri i u Ivanjici kod dve osobe.\nNa infektivno odeljenje Opšte bolnice u Čačku u poslednja 24 sata primljena su tri pacijenta zbog korona virusa, dva su otpuštena kao izlečena, pa je sada na tom odeljenju hospitalizovano 26 pacijenata.\nU privremenoj bolnici u sportskoj hali „Mladost“ u čačanskom naselju Atenica nalazi se 29 osoba iz Moravičkog okruga koje su pozitivne na korona virus.\nPredsednik Radnog tima epidemiolog Mihailo Luković demanatovao je medije koji su objavili da je u Čačku od korona virusa obolelo troje dece, ističući da su oni preventivno izolovani jer su bili u kontaktu sa zaraženom osobom.\nPrema podacima Radnog tima od početka epidemje korona virusa u Čačaku je izlečeno devetoro i sedam u Gornjem Milanovcu.\nPolicijska uprava saopštila je da je 72 ljudi u Čačku na meri samoizolacije kod kuće i da je stanje bezbednosti dobro.\nČačak, Gornji Milanovac, ivanjica, Korona virus, lucani, moravicki okrug, pandemija


Federalni ministar Amir Zukić otvorio sajam ‘Grapos Expo 2022’ u Gračanici – Biznis.ba\nobjavljeno 17. maj 2022. u 17:04\nMinistar razvoja, poduzetništva i obrta Federacije Bosne i Hercegovine Amir Zukić otvorio je danas Sajam poduzetništva i obrta “Grapos Expo 2022” u Gračanici.\nOn je izrazio zadovoljstvo jer je prisustvovao ovom 11. sajmu po redu na kojem učestvuje više od 300 izlagača, naglašavajući da je to vrlo uspješan događaj koji treba doprinijeti razvoju poduzetništva i obrta.\n– Sajam treba osigurati i umrežavanje određenog broja firmi na određen način te da potakne one koji imaju ideje i koji žele svojim radom ostvarivati dohodak, da osnuju obrt ili pravni subjekt i na taj način uđu u poslovni svijet – podvukao je Zukić.\nKazao je da je veoma važna činjenica da se sajam odražava u općini koja je sinonim za poduzetništvo, a u pitanju je i mjesto na kojem se može osigurati način kako pokrenuti biznise.\nZbog svega toga, ministra kaže da mu je zadovoljstvo bilo prisustvo na tom sajmu gdje je sreo i predstavnike obrtničkih komora, među kojima su i predstavnici Obrtničke komore Hrvatske, te predstavnike Vlade Tuzlanskog kantona.\n– Oni su došli kako bi dali doprinos događaju na kojem je moguće razmijeniti iskustva i saznanja kako bi se potaknuo razvoj poduzetništva u vremenu kada je to napotrebnije, u doba krize da se učine maksimalni napori i zaposli što više ljudi te osnuje što više obrta i firmi – zaključio je Zukić.\nPremijer Tuzlanskog kantona Irfan Halilagić je kazao da mu je drago što je domaćin ovakvog sajma Tuzlanski kanton i Grad Gračanica zbog čega su i kao Vlada iskazali podršku razvoju privrede.\nNajavio je da će Vlada Tuzlanskog kantona zato biti na raspolaganju privrednicima i svima onima kojima je interes da privredu, naročito u postpandemijskom vremenu, vrate prije svega na nivo na kojem je bila prije pandemije, a potom i da radi na razvoju privrede i otvaranju novih radnih mjesta.\nDirektor Sajma poduzetništva i obrta “Grapos Expo 2022” Nedžad Nuhanović podsjetio je da se sajam nije održavao dvije godine, ocjenjujući da su uloženi napori rezultirali organizacijom dobrog događaja u Gračanici na kojem je svoje proizvode predstavilo 315 izlagača na 120 štandova, a izlagači dolaze iz sedam zemalja.\nNavodi i da je organiziran okrugli sto o majstorskom ispitu i potrebi donošenja i implementacije zakona koji se tiču privrede, izražavajući nadu da će to dati novi impuls donosiocima odluka kako bi se izradio novi zakon o obrtu i srodnim djelatnostima.


Botox - Ordinacija OPAL\nje jedan od najdelotvornijih i najpopularnijih estetskih tretmana za uklanjanje bora na području čela i slepoočne regije. Tretman Botoxom je siguran i jednostavan nehirurški zahvat koji izvodi lekar. Izvodi se tako da se preparat aplikuje pod kožu na mestima gde se bore žele ukloniti ili umanjiti. Tretman je bezbolan i traje svega nekoliko minuta.\nBotox se pažljivo i precizno aplicira u vrlo malim količinama i blokira rad pojedinih mišića koji učestvuju u mimici lica. Na taj način se umanjuju i uklanjaju bore na licu, koje nastaju snažnim delovanjem tih mišića. Delovanje preparata je lokalizovano samo na mesta na koja je aplikovan. Sama aplikacija je skoro bezbolna.\nTretman se može ponavljati neograničen broj puta jer ne postoji nikakva opasnost za zdravlje pacijenta. Potrebno je voditi računa da izmedu tretmana bude odgovarajući vremenski razmak. U najvećem broju slučajeva tretman se ponavlja svakih 4 meseca kako bi se održao mladalački i svež izgled.


Zbog Bregzita najslabiji rast britanske privrede od finansijske krize | Magazin Restart\nZbog Bregzita najslabiji rast britanske privrede od finansijske krize\nSve veća neizvesnost oko Bregzita ima teške posledice po britansku privredu, koja je prošle godine imala najlošiji rast od izbijanja finansijske krize, pokazuju danas objavljeni podaci.\nKancelarija za nacionalnu statistiku saopštila je da je britanska privreda imala kvartalni rast od 0,2 odsto u poslednjem tromesečju, posle 0,6 odsto u prethodna tri meseca. Ukupni bruto domaći proizvod je zapravo pao u decembru za 0,4 odsto u odnosu na novembar, mada mesečni podaci mogu biti nestabilni.\nU celoj 2018. britanska privreda je imala rast od 1,4 odsto, što je najmanje od 2009. kada se smanjila za 4,2 odsto posle izbijanja svetske finansijske krize koja je ugrozila čitav bankarski sistem u svetu.\nStatističari nisu direktno okrivili Bregzit za usporavanje, ali postoji dovoljno pokazatelja koji ukazuju da neizvesnosti oko izlaska iz Evropske unije utiču na privrednu aktivnost, posebno na investicije. U četvrtom tromesečju investicije su pale za 1,4 odsto, što je četvrto uzastopno kvartalno smanjenje – prvi put se tako nešto desilo od finansijske krize.\nSa manje od 50 dana do 29. marta kada bi Velika Britanija trebalo da izadje iz EU, kompanije nemaju pojma kakvi će biti novi trgovinski odnosi s EU pa su na oprezu.\nBen Bretel, ekonomista u kompaniji Hargrivs landsdaun (Hargreaves Lansdown), rekao je da su investicije „element koji najviše osetljiv na Bregzit“.\nŠef odeljenja za BDP statističke službe Rob Kent-Smit rekao je da je usporavanje u poslednja tri meseca prošle godine bilo posebno „naglo“ u proizvodnji automobila i čeličnoj industriji, što je nadoknadjeno nastavkom rasta u uslužnom sektoru, koji čine oko 80 odsto britanske privrede.\nBregzit nije jedini krivac za usporavanje. Trgovinske tenzije izmedju SAD i Kine i nestabilnost na finansijskim tržištima su negativno uticale na globalnu rast, a mnogi od glavnih britanskih trgovinskih partnera u Evropi, poput Nemačke i Italije, takodje su imali usporenje.\nVelika Britanija, medjutim, generalno je prošla lošije od većine razvijenih privreda i glavni razlog je Bregzit.\n„Nema puno sumnje da je neizvesnost oko Bregzita odgovorna za razočaravajuće brojke, mada je zabrinutost oko globalne trgovine takodje imala ulogu“, rekao je Bretel.\nMada se britanska privreda uglavnom držala bolje nego što se očekivalo odmah posle referenduma u junu 2016. o EU, kompanije su sve nervoznije kako se približava datum Bregzita. A nema znakova da će neizvesnost, koju je Banka Engleske opisala kao „magla Bregzita“, otići uskoro, tako da se ne očekuje poboljšanje privrede u prvom tromesečju ove godine.\nPremijerka Tereza Mej muči se da spasi dogovor o Bregzitu koji je postigla s EU prošle godine pošto su ga britanski poslanici odbacili ubedljivom većinom. Ona pokušava da dobije ustupke od EU, posebno oko sporne odredbe koja treba da osigura da nema tvrde granice izmedju Irske i Severne Irske.\nNije jasno da li će Mej dobiti ustupke i strahovi su povećani proteklih nedelja da bi Velika Britanija mogla da izadje iz EU bez dogovora, što je najgori scenario u kojem bi, prema procenama Banke Engleske, britanska privreda mogla da se smanji za osam odsto u narednim mesecima, dok bi vrednost nekretnina pala za trećinu.\nAnalitičari se, medjutim, uzdržavaju do zaključka da će BDP biti smanjen u prvom tremosečju 2019, makar zato što je potrošnja Britanaca u maloprodaji stabilna.\n„Današnji podaci su jasan znak da neizvesnost oko Bregzita obeshrabruje privredu, ali ne žurimo da zaključimo da je BDP na putu pada u prvom kvartalu“, rekao je Semjuel Tombs, glavni ekonomista u kompaniji Panteon makroekonomiks (Pantheon Macroeconomics).\nOn je ocenio da bi solidan rast potrošnje usled niske inflacije i jakog rasta prihoda trebalo da održi BDP na putanji rasta.


10.04.2020. 15:47h 10.04.2020. 15:48h\nTokom prethodnog meseca farmaceutska kompanija Štada u okviru koje posluje i Hemofarm, uspela da je obezbedi dovoljno lekova za snabdevanje više od 100 tržišta širom sveta i da pritom ostvari najveći obim proizvodnje u istoriji dugoj 125 godina.\nNaime, kriza izazvana globalnom pandemijom COVID-19 značajno je povećala potražnju za određenim lekovima, a ova kompanija uspešno je odgovorila na nove zahteve tržišta, snabdela globalno tržište potrebnim lekovima i na tom putu postavila novi proizvodni rekord. Obim proizvodnje u martu ove godine za 10 odsto je veći u odnosu na istorijski uobičajeni nivo. Još konkretnije, samo tokom prošlog meseca Štada je proizvela više od 63 miliona pakovanja lekova odnosno 1,2 milijarde jedinica.\nHemofarm posluje u okviru Štada grupe od 2006. godinefoto: Promo\nDonacija Štade i Hemofarma Srbiji i regionu\nOve nedelje iz Hemofarma su saopštili da je za Srbiju, Bosnu i Hercegovinu i Crnu Goru, zemlje u kojima ova kompanija ima proizvodne pogone, obezbeđena donacija u vidu 150 monitora za praćenje vitalnih funkcija pacijenata. Ovom donacijom koja je vredna 45 miliona dinara (skoro 400.000 evra), Štada i Hemofarm žele da pomognu zdravstvene sisteme u ove tri zemlje u borbi protiv korona virusa i omoguće brži oporavak pacijenata.\nKoji su lekovi bili prioritet Štade\nU ovom periodu kompanija je dala prednost proizvodnji lekova za kojima postoji velika potražnja tokom trenutne pandemije, kao što su antiinfektivni lekovi, imunostimulatori i lekovi protiv bolova. Takođe, u njenom fokusu bilo je i obezbeđenje redovnog snabdevanja lekovima koji se koriste u drugim važnim terapijama poput lečenja karcinoma.\nZahvalnost eksternim partnerima kako bi lekovi stigli u sve delove sveta\nŠtadini pogoni za proizvodnju, pakovanje i logistiku nalaze se na njenim glavnim tržištima, kao što su Nemačka, Rusija, Srbija, Velika Britanija i Vijetnam. Kompanija se zahvalila svim eksternim partnerima kojih je više od 300, jer su joj čak i u ovim teškim vremenima pružili podršku u isporuci lekova. Posebno veliki napori uloženi su upravo u distribuciju proizvoda i logistiku, kako bi lekovi u najkraćem roku bili dostavljeni pacijentima širom sveta.


Majić: Unižavanje pravosuđa bez presedana, pokazivanje da nam nije potrebno – Čivijaš radio\nSudija Apelacionog suda Miodrag Majić izjavio je u emisiji “Iza vesti”, govoreći o slučaju Jovanjica, da “svakako slučaj bez presedana, kakav ne pamti”. Ističe i da je “bez presedana unižavanje pravosuđa i pokazivanje građanima da to nama nije potrebno”. “Ja ne pamtim takav slučaj, najblaže rečeno veoma neobično, a verujem da ćemo jednog dana ipak kad budemo znali više o tome, proučavati i ovaj slučaj kao paradigmu nečega što smo proživeli”, kaže on.\nKao primer naveo je to da je predsednik Vučić „ni mesec dana pre puštanja iz pritvora u kućni pritvor Predraga Koluvije dao izjavu u kojoj kaže da ‘ne zna zašto više tog čoveka drže, kao da je ubio 700 ljudi’“.\n„Međutim, dosta toga pokazuje, vi vidite svakodnevno šta se dešava, ovo da se ne dešava u našoj državi, našem društvu, ovo bi bila sjajna triler serija, koju bi verovatno moj urednik na kraju vratio i rekao ‘ovde si preterao’“, kaže.


HITNOJ POMOĆI KS DONIRAN RENDGEN-APARAT | Hayat.ba\nŠvicarska Vlada u saradnji sa UNDP-om, a po iskazanim potrebama Vlade Kantona Sarajevo i Kriznog štaba Ministarstva zdravstva KS, donirala je Hitnoj pomoći KS rendgen-aparat koji je danas i uručen.\nZahvaljujemo švicarskoj Vladi na njihovoj brzoj reakciji na naše iskazane potrebe za opremom u borbi protiv COVID-19. Ovaj aparat će naravno biti od velike pomoći u dijagnostici ove bolesti, ali će biti i važan dio sistemskog poboljšanja usluga Hitne pomoći KS koja do sada nije pružala usluge rendgenske dijagnostike – naglasio je premijer Mario Nenadić.\nUz ovu donaciju stiglo je i 25.000 zaštitnih maski, te je premijer Nenadić još jednom naglasio značaj ugovora koji je Vlada KS još u martu dogovorila sa UNDP-om i sa bilateralnim donatorima, a tiče se nabavki potrebne opreme u borbi protiv pandemije koronavirusa.\nZahvalnost na toj donaciji Ambasadi Švicarske uputio je i direktor Zavoda za hitnu medicinsku pomoć Adem Zalihić.\nZa ovu ustanovu i građane Sarajeva stavljanje u upotrebu ovog aparata ima dvojak značaj. Prvi je svakako doprinos otkrivanju infekcija koronavirusa, a drugi je oživljavanje i razvoj naše rendgen-službe. To će podići nivo primarne zdravstvene zaštite naših sugrađana, a koristi će svakako imati i naše kolege sa sekundarnog i tercijarnog nivoa zaštite, s obzirom na to da ćemo i mi u Hitnoj pomoći moći pružati ovu vrstu usluge – istaknuo je on.\nŠef Programa za lokalni razvoj UNDP-a Edis Arifagić naglašava da je vrijednost ove donacije oko 200.000 KM. Istakao je da je fokus UNDP-a upravo realizacija zajedničkih projekata, gdje je ta UN-ova mreža veza između donatora i domaćih institucija.


Tag / Stefan Pot / Vesti online\nVlade Đurović birao prvih pet ABA, samo Pot od srpskih igrača\nProslavljeni košarkaški trener Vlade Đurović izabrao je najbolju petorku dosadašnjeg toka ABA lige, najkvalitetnijeg regionalnog sportskog takmičenja.\n19:02 >> 19:14\nPot najbolji u ABA ligi\nIgrač FMP-a je MVP 18. runde regionalnog takmičenja.\nPosle Partizana stigao u Železnik!\nCrno-beli nisu produžili ugovor sa nekadašnjim juniorskim prvotimcem Srbije, pa je reagovao klub iz Predgrađa.\nBosanci žele da "ukradu" reprezentativca Srbije\nPartizan dobio osmo pojačanje\nBivši reprezentativac osmo pojačanje Partizana, igrao je protiv Bešiktaša\nKošarkaški klub Partizan uskoro bi trebalo da dobije i osmo pojačanje za novu sezonu. U pitanju je igrač koji je svojevremeno mnogo obećavao, bio čak i na pripremana seniorske reprezentaciji...\nPoznati košarkaši menadžer i alfa i omega Mega Leksa Miško Ražnatović, žestoko je kritikovao rad selektora košarkaške reprezentacije Srbije Aleksandra Đorđevića.


Korona virus: Trenutno dvoje zaraženih u opštini Bečej - Portal Moj Bečej - Bečejske opštine iz ugla građana!\nPosle dužeg vremena još jedan zaraženi u zvaničnoj evidenciji\n– U poslednja 24 časa urađeno je 19 antigenskih testova od kojih nema pozitivnih na kovid – 19.\n-Nema novih uzorkovanih PCR testova.\n– U poslednja 24 časa pristiglo je pet rezultata PCR testova od kojih nema pozitivnih na kovid – 19.\nPrema podacima dobijenim od Instituta za javno zdravlje Vojvodine u epidemiji kovid-19 u opštini Bečej zaključno sa 27.7.2021.godine obolelo je ukupno 3.326 građana. Na današnji dan registrovana su dva aktivna slučaja zaraženih kovid-19.\nDanas sednica republičkog kriznog štaba\nU sredu 28. jula biće održana sednica Kriznog štaba za borbu protiv korona virusa, prenosi danas Radio televizija Srbije (RTS).\nOn je poručio da je vrlo rizično nevakcinisan čekati delta soj i jesen.\nOznake: aktivni slučaja zarazeBečejKorona virusKrizni štabSrbija


“Verujte u Isusa”\n“Koje informacije uskraćuju preduzeća u državnom vlasništvu i kako sprečiti neopravdano izuzimanje iz Zakona o slobodnom pristupu informacijama od javnog značaja”\n“Zvanični početak borbe za slobodnu Srbiju i bojkot izbora”\nPredstavljanje jesenje programske šeme Slobodne Televizije\nMeđunarodni Prajd Forum\nOpterećenost sudova parničnim predmetima i razumno trajanje sporova\nKonferencija za novinare Foruma pisaca i Građanskog demokratskog foruma\nNajviše novca na medijskim konkursima dobijaju mediji koji krše Kodeks\nIzvor: Danas, 17.05.2019.\nGeneralna sekretarka Saveta za štampu odgovarala na pitanja na Fejsbuk strani Danasa\nAutor: Jovana Tomić\nIskustvo koje do sada imamo pokazuje da se odluke Saveta za štampu vrlo često ignorišu i da najveći deo novca na konkursima za sufinansiranje medijskih sadržaja od javnog interesa dobijaju upravo mediji koji po našim podacima najviše krše Kodeks novinara Srbije.\nTo je za Danas odgovarajući na pitanja građana u okviru rubrike „Intervju na mreži“ rekla generalna sekretarka Saveta za štampu Gordana Novaković.\nOna je istakla da se nada da će nova medijska strategija i propisi koji će je pratiti bolje regulisati ovo pitanje.\n„I sada postoji obaveza organa koji raspisuju konkurs da uzimaju u obzir odluke Saveta za štampu prilikom dodele sredstava medijima. Naš zahtev je da prihvatanje nadležnosti Saveta za štampu i poštovanje njegovih odluka bude obavezujući kriterijum prilikom dodele novca pošto verujemo da mediji koji nisu spremni da se pridržavaju etičkih standarda ne rade u javnom interesu i ne bi trebalo da se za to nagrađuju novcem građana“, objasnila je naša sagovornica.\nPrema njenim rečima, Savet sve vreme pokušava da poveća medijsku pismenost građana i da ih zaštiti od zloupotrebe u medijima.\n„Da svojim odlukama ukaže na to koji su postupci medija nedopustivi sa etičkog i profesionalnog stanovišta, a na građanima je onda da na osnovu toga procene kojim će medijima i koliko verovati“, naglasila je Novaković.\nKako je dodala, moguće je da Alo, Informer, Kurir i Srpski telegraf postoje na medijskoj sceni sve dok ima građana koji kupuje te novine. Po rezultatima prošlogodišnjeg monitoringa Saveta za štampu, Kodeks novinara Srbije najčešće i krše ta četiri lista, a prvi po prekršajima je Alo.\n„Nisam saglasna da na kršenje Kodeksa novinara tih medija niko ne reaguje. Reaguju građani koji se nama žale, reaguje Savet svojim odlukama, reaguju novinarska udruženja saopštenjima. Potrebno je da više nas reaguje svaki put kada se nešto tako nađe u novinama, da se urednicima tih medija jasno stavi do znanja da čitaoci takve sadržaje ne žele“, navela je ona.\nIstakla je i da je najčešće objašnjenje urednika tabloida zašto stavljaju senzacionalističke naslove i zašto se bave krvavim detaljima iz crne hronike da su „takvi tekstovi najčitaniji“.\nOdgovarajući na pitanja građana sekretarka Saveta za štampu je objasnila da su odluke Komisije za žalbe tog organa vrsta moralne osude.\n„Naša ideja je da jasno kažemo šta je to što je nedozvoljeno i šta struka osuđuje. Na taj način pokušavamo da usmerimo novinare na koji način treba da rade u skladu sa etičkim standardima, a da istovremeno i građanima ukažemo na to šta mediji ne smeju da rade i na šta treba da se žale“, odgovorila je naša sagovornica.\nIstakla je i da postoji jasna razlika između uređivačke politike i poštovanja profesionalnih pravila.\n„To što neko nešto smatra šundom ne znači da to ne može biti nečija uređivačka politika. Ono zbog čega Savet postoji jeste da vodimo računa o tome da se mediji ne ogreše o ljude o kojima pišu i da poštuju pravila struke“, ocenila je Novaković i dodala da Savet ne želi ni na koji način da ulazi u pravo medija da biraju teme o kojima će pisati.\nJasno je navela da mediji ne smeju da lažu, da vređaju ljude i da ih optužuju neosnovano, da šire govor mržnje i da krše bilo čija prava.\n„Mi želimo da verujemo da je onaj ko se obratio Savetu dobio moralnu satisfakciju i da nema potrebe da nastavlja postupak pred sudom. A ako do toga ipak dođe, od suda zavisi da li će uzeti u obzir i stav struke. Bitno je da naglasimo da su postupci pred Savetom i pred sudom zapravo različiti jer se Savet bavi etikom, a sud prekršajima zakona“, naglasila je Novaković za Danas.\nSavet odlučuje isključivo o kršenju profesionalnog Kodeksa, a ne zakona i zato ni odluke Saveta ne mogu biti pravno obavezujuće. Međutim, prema njenim rečima, medijima u Srbiji nije nebitno šta će Savet reći o njihovom profesionalnom radu.\n„Čak i oni koji nisu prihvatili nadležnost Saveta za štampu, uglavnom odgovaraju na žalbe, po čemu zaključujemo da im je važno da se ‘odbrane’ pred kolegama u Komisiji. Nažalost, mnogo su manje spremni da objave odluku da su prekršili Kodeks ili da u kasnijem radu uzmu u obzir odluke Saveta – da ne ponavljaju iste greške“, rekla je naša sagovornica u ovonedeljnom „Intervjuu na mreži“.\nKolege, kako je navela, Savet najčešće savetuje da vode računa o tome da ne povrede ljude o kojima pišu, a građani se najčešće žale na neistinito izveštavanje, lažne optužbe i narušavanje privatnosti.\n„Moramo bolje da informišemo građane o tome šta su prekršaji Kodeksa koje mediji prave i kako da ih prepoznaju kao i sa pravom da na to reaguju. Čitaoce moramo bolje da informišemo o tome, ne samo da mogu da se obrate žalbom Savetu nego da imaju pravo da se obrate uredništvima medija. Odnosno da ne moraju da budu samo pasivni konzumenti medijskog sadržaja već da mogu da na njega utiču“, kazala je ona.\nPrava dece se često krše\n„Savet može da reaguje samo na žalbe koje podnesu roditelji ili staratelji deteta i zbog toga je broj žalbi relativno mali u odnosu na broj prekršaja. Nažalost, često i sami roditelji sarađuju sa medijima ne vodeći računa da li to može da povredi interese deteta. Odgovor je pre svega u edukaciji i roditelja i medija. Takođe, Ministarstvo kulture i informisanja je po zakonu nadležno da pokreće postupke protiv medija kada su ugrožena prava maloletnika, što, čini mi se, ne čini ili bar nedovoljno često“, rekla je Gordana Novaković u „Intervjuu na mreži“.\n2019/5/17u poslednjih 15 danau poslednjih 30 danau poslednjih 6 meseciu poslednjih godinu danabilo kada 5 članaka10 članaka25 članaka50 članaka


Saopštenja - 2004\nProblematični rad vojnog tužilaštva\n30. mart 2004. by Tamara Protic\n30. mart 2004.\nBeogradski centar za ljudska prava izražava zabrinutost povodom upada vojne policije u prostorije Helsinškog odbora za ljudska prava u Srbiji. Status vojnog pravosuđa u pravnom sistemu Srbije i Crne Gore je krajnje nejasan. Naime, članom 66 Ustavne povelje nadležnost vojnih sudova i tužilaštava prenosi se na organe država članica. Članom 65 državama članicama ostavljeno je šest meseci da se prilagode rešenjima iz Povelje. Član 24 Zakona o sprovođenju Ustavne povelje kaže da će vojno pravosuđe nastaviti da postoji do donošenja zakona iz člana 66 Ustavne povelje, i nalaže da se taj zakon donese u roku od 6 meseci. Taj zakon još uvek nije donet.\nSaopštenje povodom nasilja nad srpskim stanovništvom Kosova i Metohije i neodgovornih reakcija na njega\n18. mart 2004. by Tamara Protic\nBeogradski centar za ljudska prava s gađenjem osuđuje pogrom nad Srbima koji je u toku na više mesta na Kosovu i Metohiji. Napadi na ljude, kuće i bogomolje ne mogu se smatrati istupom neodgovornih pojedinaca već delom unapred pripremljenog plana. Političari i drugi predvodnici albanskog stanovništva moraju se osetiti odgovornim za ovaj novi pokušaj proterivanja Srba i drugih nealbanaca, koji jarko protivreči njihovim obećanjima da će manjine na Kosovu biti zaštićene i njihovim pozivima Srbima da se tamo vrate, koji sada zvuče potpuno licemerno.\nGrupa uglednih pravnika obratila se Vrhovnom sudu Sjedinjenih Američkih država povodom držanja ratnih zarobljenika u bazi Gvantanamo\n21. januar 2004. by Tamara Protic\nDve američke organizacije za zaštitu ljudskih prava i ugledni pravnici iz celog sveta obratili su se Vrhovnom sudu SAD tražeći sudsku zaštitu za zatvorenike u američkoj vojnoj bazi Gvantanamo. Centar za pravdu i odgovornost i Međunarodna liga za ljudska prava, zajedno sa sedamnaest pravnika, među kojima je i profesor Vojin Dimitrijević, direktor Beogradskog centra za ljudska prava, obratila se sudu podneskom prijatelja suda. Oni intervenišu u postupku koji se vodi u ime grupe zatvorenika, mahom zarobljenika iz rata u Avganistanu, tražeći sudsku zaštitu za njihova prava. Američki sudovi oglasili su se nenadležnim tvrdeći da se baza Gvantanamo formalno nalazi na teritoriji Kube.


Subotić napustio Denizli - SPORTSKI ŽURNAL\nNekadašnji reprezentativac Srbije nije prihvatio klupsku ponudu za reprogram duga, zbog čega je momentalno napustio Tursku\nNeven Subotić više nije Denizlija, objavljeno je na zvaničnom klupskom sajtu, truskog prvolilgaša. Saradnja je raskinuta posle samo četiri meseca zbog neisplaćenih plata.\nNekadašnji reprezentativac Srbije nije prihvatio klupsku ponudu za reprogram duga, zbog čega je momentalno napustio Tursku.\nPrema pisanju turskih medija slučaj je već prijavljen u FIFA i Subotić će pravnim putem tražiti isplatu svih zaostalih zarada. Nije samo iskusni defanzivac u pitanju, isto su reagovali i Matje Dosevi, Fabijano Lajsman, Tijago Lopes i Kostel Pantilimon.\nSubotić je u Denizli stigao u septembru na poziv Roberta Prosinečkog. Nekadašnji srpski reprezentativac je za Denizli odigrao pet utakmica i postigao jedan gol.\nNeven Subotić ima novi klub\nZVEZDA ČEKA - Onazi i Sanogo top tandem\nSubotić: Igrače ništa ne pitaju\nSubotić o nastavku Bundeslige: Igrače nisu ništa pitali\nBubalo · 23 januar, 2021 08:39


Dodik optužio lidere opozicije da su američki poslušnici, oni njega da je najveća opasnost za RS - Politički.rs\nSrpski član Predsedništva BiH Milorad Dodik optužio je danas lidere opozicionih stranaka Mirka Šarovića i Branislava Borenovića da su američki poslušnici i da im specijalni izaslanik američke administracije za Balkan Gabrijel Eskobar “podzemnim sistemima” šalje poruke kako da deluju.\nDodik je ocenio da su pretnje sankcijama krah diplomatije SAD i odraz nemoći.\n“Nije ovde istorija i konstitutivnost naroda sankcija, ovde se radi o pravima i to moraju prihvatiti. Ovde mi uredjujemo. Fino oni govore da mi ovde moramo doći do rešenja, do koncenzusa, a onda zovu lidere, zovu Šarovića, Borenovića i ispostave im naloge koji se moraju poštovati”, kazao je Dodik novinarima u Istočnom Sarajevu.\nLider Srpske demokratske stranke (SDS) Mirko Šarović je, reagujući na Dodikove optužbe, ocenio da “Dodik očito ima neki problem sam sa sobom, čim uporno brine o Šaroviću”.\n“Što pre ode, tim bolje za Republiku Srpsku i većina naroda će odahnuti”, ocenio je predsednik SDS-a, dodavši da je Dodik tokom cele svoje političke karijere imao snishodljiv odnos prema američkim zvaničnicima.\nPredsednik Partije demokratskog progresa (PDP) Branislav Borenović rekao je da se sa Eskobarom nikada nije čuo, dodavši da ako to neko pouzdano zna, onda je to Milorad Dodik koji godinama ilegalno prisluškuje opoziciju.\n“Jedini podzemni sistem koji ovde postoji je onaj Dodikov kriminalni, kojim guši Republiku Srpsku, a onda svojim delovanjem pokušava da je ruši, da bi sebe sačuvao od odgovornosti za počinjena zlodela”, kazao je Borenović.\nŠto se tiče komunikacije sa strancima, dodao je, bar Dodik u tome ima ogromno iskustvo, s ozbirom da je, kako je istakao, “spiskove funkcionera SDS-a i PDP-a koje treba smeniti lično nosio Grejemu Deju, zameniku (nekadašneg Visokog predstavnika) Pedija Ešdauna, koga je po obavljenom prljavom poslu zaposlio u svoj kabinet kao savetnika”.\nBorenović je naveo da su učestali Dodikovi nasrtaji, koji, kako je ocenio, “postaju sve odvratniji, potvrda da se tom ratnom profiteru i dezerteru bliži politički kraj”\nTagged: BRANISLAV BORENOVIĆ, MILORAD DODIK, MIRKO ŠAROVIĆ, PDP, REPUBLIKA SRPSKA, SDS, SNSD


Mozzart Sport\t08.04.2017 15:01\nSpuštena je zavesa na ligaški deo prvog, istorijskog izdanja Evrolige u novom formatu. Poznati su i svi četvrtfinalni parovi, gde Crvena zvezda nije uspela da nađe svoje mesto, ali trener Dejan Radonjić ne krije da je ponosan na svoje izabranike i sve što su izdržali tokom ove, naporne sezone.\nKraj prvog dela i mala pauza uoči početka doigravanja prava je prilika da sumiramo utiske i svedemo konačnu ocenu onoga što smo imali priliku da vidimo ove sezone. O svemu tome imaćete priliku da čitate u odvojenim tekstovima. Iz ugla Crvene zvezde i kompletnog takmičenja.\nU ovom tekstu napravićemo konačni bilans finansijske konstrukcije i koliko je koji klub inkasirao novca od pobeda i zagarantovane sume s početka takmičenja.\nOno što treba da se istakne jeste da je svaki učesnik Evrolige za sam ulazak u takmičenje dobio 200.000 evra, a da se svaka pobeda računala sa po 37.000 evra. U plej-ofu ta cifra ići će na 70.000 evropskih novčanica. Pobedniku Evrolige na račun će pristići 1.000.000 evra, finalisti 500.000, trećeplasiranom timu 300.000, a četvrtoj ekipi 150.000 evra.\nGledajući isključivo ovu kategorizaciju, na vrhu lestvice je ujedno i prvoplasirani tim ligaškog dela, madridski Real, sa ostvarenih 1.051.000 evra. Još samo jedan klub ostvario je sedmocifrenu dobit - CSKA je dobio 1.014.000 evra.\nTreću i četvrtu poziciju uzimaju grčki velikani, sa inkasiranih 903.000 evra, dok peto i šesto mesto zauzimaju Fenerbahče sa 866.000, odnosno Efes sa 829.000 evra. Koliko, doduše, ima i Baskonija. Osmu poziciju dele Darušafaka i Crvena zvezda sa 792.000 evra.\nLetimični pogled na dno tabele kaže da su na začelju Uniks i Armani, sa tek po 496.000 evra, koliko će im se sliti u kasu.\nKOLIKO JE KO ZARADIO OD EVROLIGE\n1. Real Madrid: 1.051.000 evra\n2. CSKA Moskva: 1.014.000\n3. Olimpijakos: 903.000\n4. Panatinaikos: 903.000\n5. Fenerbahče: 866.000\n6. Anadolu Efes: 829.000\n7. Baskonija: 829.000\n8. Darušafaka: 792.000\n9. Crvena zvezda: 792.000\n10. Žalgiris Kaunas: 718.000\n11. Barselona: 644.000\n12. Galatasaraj: 607.000\n13. Brose Bamberg: 570.000\n14. Makabi Tel Aviv: 570.000\n15. Uniks Kazanj: 496.000\n16. Armani Milano: 496.000


Lounge Emirates Lounges\nMagazin Open skies\nVišak prtljagaod 30 EUR / kg\nPomen ove avio kompanije kod putnika izaziva veliko uzbuđenje i poštovanje pošto je usluga koju nudi uvek u vrhu svetskih standarda.\nZahvaljujući izuzetnoj usluzi u biznis i prvoj klasi posebno su prepoznatljivi kod bogate klijentele. Sistem zabave tokom leta kompanije Emirates je neprevaziđen u svetu i uvek korak ispred svih drugih.\nImate poteškoća sa letom avio kompanije Emirates?\nUkoliko su Vam potrebne dodatne informacije ili Vam je potrebna pomoć u komunikaciji sa avio kompanijom Emirates možete nam pisati na info@playtravel.rs


Lufthansa u gubitku od 1,5 milijardi eura – Biznis.ba\nNaslovnaSvijetLufthansa u gubitku od 1,5 milijardi eura\nLufthansa u gubitku od 1,5 milijardi eura\nobjavljeno 06. avg 2020. u 08:35 6. avg 2020.\nNajveći njemački avioprevoznik Lufthansa saopštio je danas da je u drugom kvartalu zabilježio gubitak od 1,5 milijardi eura pošto ovaj industrijski segment i dalje trpi posljedice pandemije virusa korona.\nKompanija je objavila da je prodaja njenih usluga opala za 80 posto u poređenju sa istim periodom prošle godine i da je donijela prihod od samo 1,9 milijardi eura.\n“Prolazimo kroz najgori trenutak u globalnom avionskom saobraćaju. Ne očekujemo da će se potražnja vratiti na nivo uoči krize prije 2024. godine”, saopštio je direktor Karsten Spor, prenio je Sputnjik.\nMediji su spekulisali prije nekoliko mjeseci da bi Lufthansa mogla da bankrotira, ali je Evropska komisija u junu odobrila odluku Vlade Njemačke da isplati prevozniku šest milijardi eura povodom krize.\nPoljoprivrednici iz RS-a se žale da im prekomjerni uvoz remeti proizvodnju\nPokrenuta promotivna kampanja BiH na najvećoj globalnoj platformi za putovanja\nAkcije Rio Tinta pale za više od pet posto nakon odluke Srbije da im ne dozvoli iskopavanje litija\nIntenzivirati saradnju u oblasti tuzrima i povezivati hercegovačke i turske privrednike


22. Džez festival u Pančevu - Radio televizija Pančevo\n22. oktobra 2019. 22. oktobra 2019. 0486\nPančevački Jazz festival održaće se od 31. oktobra do 2. novembra u organizaciji Kulturnog centra Pančeva. Po dvadeset drugi put na pozornici će se naći svetska imena džeza koje će pomno pratiti ljubitelje ove mužike. Ovom prilikom biće promovisana monografija štampana za dvadesetogodišnjicu festivala kao i galerija slika u foajeu Kulturnog centra.\nDvadeset drugi put Kulturni centar Pančeva organizator je pančevačkog Jazz festivala. Od 31.oktobra do 2. novmbra Pančevci će moći da uživaju uz neka od najvećih imena džeza u Evropi. Prema rečima muzičkog urednika, Slobodana Tanasijevića, festival će otvoriti domaći sastav Dragan Ćalina Quartet.\nNeka od imena učesnika koji će nastupiti na ovom džez festivalu su little rouses kinder garden, Mark Đulijana i bit mjuzik, vokalni ženski sastav Ming iz Beograda. Tradicija se nastavlja, pa će i ove jeseni “jazz festival” usrećiti zaljubljenike u ovu vrstu muzike. Ulaznice za prvi dan su rasprodate, a ukoliko zelite da uživate uz zvuke kvalitetnog džeza kupite ili rezervišate karte na biletarnici Kulturnog centra Pančeva, poručuju organizatori.\nRedovna odbrana od poplava na levoj obali Tamiša\nPredsednik Vučić u Kolubari: Neće biti otkaza, novo povećanje plata možda pre kraja godine


Brendovi i društvene mreže – New Element\nDruštvene mreže smanjile su jaz u komuniciranju, bilo da je reč o komunikaciji pojedinaca sa javnim ličnostima ili sa velikim brendovima. Na društvenim mrežama brendovi više nego ikad žele da prikažu da su tu za nas, otvoreni za neposredan razgovor i zainteresovani da čuju naše komentare, a upravo je to ono što korisnici i očekuju od njih. Danas nema sumnje da brendovi u velikoj meri prate ono što o njima pišemo na društvenim mrežama, čak i ako komentare nismo uputili direktno njima.\nZahvaljujući specijalizovanim softverima, sve se više procesa u kompanijama može optimizovati. Digitalna analitika ne smanjuje samo potrebu da se resursi zaposlenih troše na manuelno praćenje društvenih mreža, nego pruža i kompleksniji uvid u stavove i sudove korisnika. Zahvaljujući njima, brenovi mogu lakše razvijati postojeće proizvode, ali i predvideti koje bi to nove proizvode mogli da plasiraju na tržište. Korisnici od brendova očekuju transparentnost i jasnost u komunikaciji, dok je brendovima, s druge strane, neophodno da prate šta se o njima piše u medijima i na društvenim mrežama. Digitalna analitika je savremen sistem koji komunikaciju brend-potrošač podiže na viši nivo zahvaljujući veštačkoj inteligenciji i svojim pametnim softverima


Podgoricom - datum: 2018-10-02 OČEKUJE SE SJEDNICA PARLAMENTA OKO KAP-A I ZABRANE GRADNJE NA INICIJATIVU OPOZICIJE\nAnđušić: DPS ne bježi od demokratske rasprave Kome je DPS obećao parkove\nDemokratska partija socijalista ne bježi od demokratske raprave u lokalnom parlamentu, po bilo kojoj temi, pa ni i raspravi o poništenju odluke o međusobnom razgraničenju Glavnog grada sa KAP-om i zabrani gradnje u Njegoševom parku i u zahvatu DUP-a Kasarna Morača, poručio je Mihailo Anđušić, šef kluba odbornika DPS-a. Poništenje odluke o razgraničenju sa KAP-om i zabranu gradnje tražio je klub odbornika URA i obje odluke su se našle na dnevnom redu sjednice Skupštine Glavnog grada 27. septembra. Međutim, glasovima odbornika vladajuće većine obje tačke su skinute sa dnevnog reda sjednica, nakon čega je Luka Rakčević, šef kluba odbornika, zatražio da se o ovim tačkama raspravlja na vanrednoj sjednici gradskog parlamenta. Njegovu inicijativu za zakazivanje vanredne sjednice podržali su opozicioni odbornici.\nDa li će postupiti po inicijativi URA i zakazati vanrednu sjednicu gradskog parlamenta juče smo pokušali da saznamo od Đorđa Suhiha, predsjednika Skupštine Glavnog grada i Veselina Vukčevića, sekretara, ali oni nijesu odgovarali na telefonske pozive i poruke.\nMihailo Anđušić je naveo da se sjednica gradskog parlamenta može očekivati, najvjerovatnije, krajem ovog mjeseca.\n–Demokratska partija socijalista ne bježi od demokratske rasprave u lokalnom parlamentu, po bilo kojoj temi, pa ni ovoj. O ovoj i drugim temama ćemo razgovarati na sjednici Skupštine Glavnog grada koja će biti održana u skladu propisanim rokovima kao i statutarnim i poslovničkim procedurama, najvjerovatnije, krajem ovog mjeseca – saopštio je Anđušić.\nŠef kluba odbornika URA Luka Rakčević ocijenio je da je cilj DPS-a bio da „sačuva imidž” i izbjegne raspravu zbog čega ih, kako kaže, željno iščekuje na vanrednoj sjednici gradskog parlamenta.\n–Sa obzirom na to da su prethodni DPS-ovi gradonačelnici bili prepoznati kao betonizatori Podgorice i omiljeni saučesnici velikih građevinskih kompanija, novi gradonačelnik se očajnički trudi da stvori drugačiju percepciju o sebi i da, kroz nešto vještiji marketing, pokuša našminkati sve katastrofalne posljedice po grad koje svojim (ne)činjenjem već uzrokuje. Zbog toga je i na prethodnoj sjednici izbjegao da diskutuje o našoj inicijativi za zaštitu Njegoševog parka i Kasarne Morača, hvatajući se za besmislene i za svaki slučaj prilagođene formalnosti, kako bi našu inicijativu skinuo sa dnevnog reda i odbio da odgovori - kome je obećao najljepše parkove našeg grada. Smiješno je posmatrati kako gradonačelnik Vuković uporno poziva opoziciju na „dijalog i konstruktivnost”, da bi prvom narednom prilikom - nijemo bježao od dijaloga i gušio svaku konstruktivnost – poručio je Rakčević.N.S.


Sastanak premijera i ministrice pravosuđa BPK-a Goražde u federalnom Ministarstvu pravde\nRazgovarano o unaprijeđenju saradnje\nFederalni ministar pravde Zoran Mikulić primio je juče u Sarajevu premijera Bosansko-podrinjskog kantona Emira Frašta i kantonalnu ministricu za pravosuđe, upravu i radne odnose Radmilu Janković.\nNa sastanaku je razgovarano o inicijativi lokalnih zajednica za uspostavu i izgradnju ustanova za izvršenje krivičnih sankcija na području općina Foča-Ustikolina i Pale-Prača.\nPohvaljene su aktivnosti koje su vođene na proširenju kapaciteta u odjeljenju Kazneno-popravnog zavoda poluotvorenog tipa u Sarajevu, sa sjedištem u Ustikolini i namjera Federalnog ministarstva pravde da se nastavi sa ulaganjima na ovom objektu.\nPremijer i ministrica pravde BPK informisali su federalnog ministra, takođe, s mogućnošću ustupanja poljoprivrednog rasadnika u Cvilinskom polju Kazneno-popravnom zavodu, s ciljem obezbjeđenja radnog angažmana osuđenih osoba u oblasti poljoprivredne proizvodnje.\nNa sastanku je razgovarano i o mogućnosti rekonstrukcije zgrade Općinskog suda u Goražde, čime bi se stvorili uslovi za smještaj svih pravosudnih institucija. Od Ministarstva pravde Federacije očekuje se pomoć i podrška u realizaciji ovog projekta.\nBilo je riječi o mogućnosti otvaranja kancelarije – ureda Ombudsmena u Bosansko-podrinjskom kantonu, a ministru Mikuliću upućena je i molba da prilikom formiranja komisija na federalnom nivou u njihov sastav uvrsti i stručne kadrove iz Bosansko-podrinjskog kantona.\nPremijer BPK-a Goražde Emir Frašto zahvalio se ministru Zoranu Mikuliću na brzom odgovoru, budući da su od premijerove inicijative za ovim sastankom do njegove realizacije prošla samo dva dana.\nAko je suditi po tome, za očekivati je da će i buduća saradnja federalnog ministra sa Vladom Bosansko-podrinjskog kantona Goražde biti ,isto tako, dobra i efikasna.


izvor: agencije foto: 10.01.2018\nATINA - Grčki list „Katimerini” objavio je da je vlada u Atini odbacila spekulacije medija na albanskom da je postignut napredak u sporu oko imena Makedonije i da je dogovoreno da Makedonija promeni ime u „Republika Nova Makedonija”.\n„Katimerini” u onlajn izdanju prenosi izjavu portparola grčke vlade Dimitrisa Canakopulosa da Atina odbija da učestvuje u spekulacijama o razgovorima o imenu te zemlje.\n„Nismo zainteresovani za mnogobrojne spekulacije u vezi sa pregovorima o imenu, već da nastavimo sa pregovorima na ozbiljan način, tako da možemo da dođemo do rešenja u narednih nekoliko meseci za problem koji nas prati 25 godina”, kazao je Canakopulos, odgovorajući na navode medija na albanskom da je postignut dogovor da Makedonija promeni ime u „Republika Nova Makedonija”.\nGrčki dnevni list „Proto tema” je juče, pozivajući se na portal na albanskom infošćip.kom, koji je fokusiran na Makedoniju, preneo da su se Atina i Skoplje navodno dogovorile da Makedonija promeni ime u „Republika Nova Makedonija”.\nPortal se poziva na „pouzdane grčke izvore” i navodi da je novi dogovoreni pun zvaničan naziv države „Republika Nova Makedonija”, ili skraćeno „Nova Makedonija”, a oba su navedena u verzijama na makedonskom, engleskom, grčkom i albanskom jeziku, prenosi „Proto tema”.\n„Posvećeni smo iznalaženju rešenja u narednih šest meseci. Godina 2018. je zlatna godina mogućnosti za moju zemlju da napreduje kad je reč o evroatlantskim integracijama. Zato smo posvećeni iznalaženju rešenja”, rekao je Osmani, koji je zadužen za evropska pitanja.\nOn je rekao da ne može da komentariše pitanje da li će njegova zemlja morati da menja ustav kako bi se omogućila promena imena, niti novinske navode da dve strane razmatraju mogućnost naziva „Nova Makedonija”.\n„Ne mogu trenutno ništa da kažem o stavu dve delegacije. Na pregovaračima je da o tim pitanjima razgovaraju, a kada postignemo dogovor, iznećemo to u javnost”, rekao je Osmani.\nU skladu sa sporazumom iz 1995, Grčka je pristala na privremeni naziv „Bivša Jugoslovenska Republika Makedonija” dok se spor ne reši, ali ne pristaje da se pod tim nazivom ta zemlja pridrži NATO ili EU.


PRODAJE SE ŽELEZARA Poziv investitorima, američka firma zainteresovana\nVlada Srbije donela je juče odluku o pokretanju inicijative za privatizaciju Privrednog društva za proizvodnju i preradu čelika "Železara Smederevo".\nPremijer Aleksandar Vučić izjavio je u četvrtak u Jameni da očekuje da Železara Smederevo u punom kapacitetu počne sa radom u maju ili junu naredne godine, a da sve procedure budu završene do 1. februara.\nZainteresovanost za preuzimanje Železare Smederevo potvrdila je američka kompanija Esmark i najavila prijavu na tenderu.\nReč je o privatnoj kompaniji koja ima duboku tradiciju u proizvodnji čelika, jednoj od vodećih preradjivača i distributera ravno-valjanog čelika i trećem proizvodjaču čelicnih ploča u SAD.\nNjen osnivač, izvršni direktor i predsednik je DŽejms Bušar, koji je takodje naslednik i kontrolni akcionar Bušar grupe, osnovane 1995. godine sa početnim kapitalom od 500 dolara, i u kojoj i dalje poseduje 100-procentno vlasništvo zajedno sa suprugom Karolinom.\nEsmark je privatna porodična kompanija, a tokom godina proširila je posao u nekoliko grana. Kompanija je sada, pored proizvodnje čelika, koncentrisana u nekoliko ključnih industrijskih oblasti - eksploraciju nafte i gasa, u avionskoj industriji, u poslovima nekretnina, tehnologije.\nOdluka Esmarka da učestvuju na tenderu za smederevsku Železeru došla je nakon razgovora premijera Vučića sa Bušarom u utorak u Londonu, koji su ocenjeni kao "izuzetno produktivni korisni".\nInače, Esmark je već formirao menadžment tim sa, kako je saopšteno, velikim iskustvom na poslovima po Evropi koji je, kako se navodi, izmedju ostalog, radio na revitalizaciji kompanije U.S. Stil iz Košica.\nSmederevska Železara danas proizvodi 380.000 tona čelika, a očekuje se da će ta proizvodnja biti povećana na 2,2 miliona tona.\nPremijer Srbije izjavio je i da će država preuzeti sve dugove Železare, u visini od oko 370 miliona evra, te da će učinit sve što moze, jer problem te fabrike, kako je rekao, ne može da bude rešen bez pomoći države i dobrog investitora.\nNakon objavljivanja javnog poziva rok za prijave je mesec dana, a zatim je potrebno još neko vreme do raspisivanja tendera, nakon čega sledi završetak procedure, precizan je bio premijer.\n"Za sve to nam treba oko pet meseci i računajte da u maju i junu počnemo u punom kapacitetu da radimo a da sve procedure budu završene do 1. februara", naveo je on.\nLIVAC Bio bi red da se ispostuju i radnici zelezare i da se njima vrati zarada od 20% , naj niza cena rada je 115 din a radnici železare imaju 111 din . Sada je na redu vlada da pokaže da nisu lažovi oko vracanja 20% radnicima. Ako ne biće ŠTRAJKA kao nekad sa USS-a i to će biti spontani štrajk bez najave i bez sindikata koji sada gledaju da se ušlihtaju i drzavi i budućem poslodavcu . Znam da ovo nećete objaviti ali kad se sve ovo gore navedeno desi kajacete se???? LIVAC\nvagrant Sada i sa buducim kupcem napravite ugovor, da gubitak od nekolik stotina miliona kada "kupac" ode, placamo mi gradjani Srbije.Tada ce na vlasti biti neko drugi a vas niko nece pominjati!\nPrevarantska-posla Pa koliko puta će još biti raspisani tenderi za železaru? I onako se zna da će je Vučić pokloniti Amerikancima uz poklončić od 200 miliona EUR-a, koje ponovo narod plaća!\nHik-hik-BIP Čekaj bre,ovi će tek sad da objave poziv?Pa jel nije AV rekao da je sve gotovo?\nPera-Tomasevic Ovo je zaista dobra vest, ne samo za radnike „ Zelezare“ nego i za sve nas jer je ovo jedan od najvecih problema nase prirede. Zainteresovanost Esmarka da preuzme „Zelezaru“ ohrabruje i bilo bi dobro da se ova firma postavi na noge i pocne sa proizvodnjom. Mislim da je taj model resavanja problema , da se preduzece pomogne i ocuva , da se sto vise radnih mesta sacuva i da se uz pomoc investitora ozivi proizvodnja, najbolji i najbezbolniji, naravno ako je moguc.\nPenzioner Jel preko tendera ili "ispod zita"?\nAnonymous Kad vidim rec "boljitak" najezim se!\nRadnikcistac Konačno prestaje da važi "ispod žita" kako je sve rađeno za vreme bivše vlade i sve što se radi a tiče se Srbije i srpskog naroda radi se transparentno i po zakonu. Na svim nivoima, počevši od izvršne vlasti preko prijema menadžmenta ustanova i preduzeća - do prijema i najprostijeg radnika, ponovo se vraćaju konkursi, rangiranje i biranje napovoljnijeg i onoga ko ispunjava sve uslove.\nzelezarac dok je bio USS mi sno i živeli normalno i primali plate ko sav normalan svet i mogli solidno da živimo a sad nemožemo da sastavimo kraj s krajem i zato jedva cekamo da nam dođe Esmark!!!! nase plate miruju 5 godina a za 5 godina inflacvija je prepolovila kupovnu moc radnika železare( veceg dela radnika)\nZoran-SD Nadam se da će biti ispoštovan aneks ugovora gde jasno piše "umanjenje cene rada od 20% važi do potpisivanja kolektivnog ugovora sa budućim strateškim partnerom ili sa budućim vlasnikom kompanije!"Podržavam predlog štrajka ako dođe do bilo kakvog drugog scenarija koji će biti na štetu radnika Železare.


Gordon Remzi otkrio kako da pripremite savršeno meso u sosu od pečuraka - Muški magazin - trendovi, fitness, lifestyle, saveti, devojke...\nGordon Remzi otkrio kako da pripremite savršeno meso u sosu od pečuraka\nOvo jelo će oduševiti vaše ukućane...\nGordon Remzi je jedan od najboljih svetskih kuvara, a njegovi ekskluzivni i luksuzni restorani to i dokazuju. Remzi je učesnik mnogobrojnih rijaliti programa gde je više puta demonstrirao svoje kulinarske sposobnosti. Jedan od najpopularnijih programa u kojem Remzi učestvuje jeste emisija „Master Chef“ gde ljudi dolaze sa nadom da postanu sledeći veliki kuvar.\nU ovoj emisiji, Remzi je demonstrirao kao se priprema savršeno meso. On je detaljno pokazao kako da ovo meso ispržite tako da bude mekano i sočno i takođe je naglasio koje sastojke treba da koristite da biste dobili savršeni sos od pečuraka koji će učiniti da meso bude još bolje i ukusnije.\nNeverovatno je sa kojom lakoćom Gordon Remzi priprema ova jela i sigurni smo da ćete posle ovog klipa potrčati u kuhinju da ga spremite.


Stručno osposobljavanje za barmena - Otvoreni Univerzitet "Nikolija Đina Stanojević"\nStručno osposobljavanje za barmena\nOsposobljavanje za barmena podrazumeva:\n– Uspešan barmen mora da pravi razliku među čašama koje služe za posluživanje odredjenih vrsta pića, da poznaje pića čiji ukusi mogu međusobno da se prepliću i sjedinjuju. Vladanje prethodno pomenutim veštinama omogućava barmenu da uspešno spravlja koktele. Barmen treba da prati trendove, istražuje nove kombinacije okusa i bude spreman da gostima ponudi nešto novo. Barmen treba da zna i kako da aranžira čaše u kojima služi pića i tako vizuelnim efektom dodatno doprinese impresiji gosta. Za spravljanje koktela koristi se poseban pribor. Od barmena se očekuje spretnost, efikasnost i komunikativnost.\nVrši u vrhunskim restoranima, klubovima, kafićima i hotelima sa kojima Univerzitet sarađuje, a na praksu će polaznik biti upućen u roku od 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo na poslovima barmena.\nTehnologija zanimanja za barmena\nPo uspešno položenim ispitima, polaznik dobija diplomu i sertifikat stručne osposobljenosti za barmena sa kojom može raditi na poslovima barmena.\nZa polaznike koji su radili ili rade na poslovima barmena – provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima barmena, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima barmena najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nPo uspešno položenim ispitima, polaznik dobija diplomu i sertifikat stručne osposobljenosti za barmena sa kojom može raditi u restoranu na poslovima barmena.


MEI - Aktuelnosti - Brnabić i Borelj: Politički i ekonomski aspekti pregovora\n17. decembar 2020. | Beograd\nNa danas održanom Savetu za stabilizaciju i pridruživanje Srbije i EU pozdravljen je ukupan napredak postignut u dosadašnjim pristupnim pregovorima Srbije, prihvatanje unapređene metodologije proširenja koja bi trebalo da ubrza proces ulaska Srbije u EU i ponovljena podrška EU putu Srbije ka članstvu, saopšteno je u Vladi Srbije.\n„Razmenjena su mišljenja o aktuelnoj političkoj i društveno-ekonomskoj situaciji u Srbiji, a pre svega o daljoj dinamici pregovora o pristupanju EU, saradnji u okviru Zajedničke spoljne i bezbednosne politike, kao i o regionalnoj saradnji na Zapadnom Balkanu. S tim u vezi, pozdravljena je činjenica da je nova Vlada postavila prioritet integracija u EU, očuvanju javnog zdravlja i ekonomskog rasta, kao i normalizaciji odnosa sa Prištinom“, navodi se u saopštenju.\nNa današnjem sastanku Saveta za stabilizaciju i pridruživanje, koji se zbog pandemije održao video putem, delegaciju Srbije predvodile su predsednik Vlade Ana Brnabić i ministar za evropske integracije Jadranka Joksimović. Na čelu delegacije EU bili su šef diplomatije Žosep Borelj i komesar za proširenje Oliver Verheji. Borelj se ovom prilikom posebno zahvalio na učešću premijerki Brnabić, što nije uobičajeni format, ali što nedvosmisleno pokazuje koliko Vlada Srbije pridaje značaj Sporazumu o stabilizaciji i pridruživanju i evropskom putu Srbije.\nSastanak je iskorišćen kako bi se razmotrili trenutni odnosi Republike Srbije i Evropske unije, pre svega proces pristupanja Srbije EU, a razgovaralo se i o političkim i ekonomskim kriterijumima, usklađivanju domaćeg zakonodavstva sa pravnim tekovinama EU, kao i o realizaciji pretpristupne pomoći EU.\n„Sastanak je pružio pravovremenu priliku za pregled napretka Srbije u pristupnim pregovorima i razmatranje prioriteta za dalji rad u okviru Sporazuma o stabilizaciji i pridruživanju i evropskim integracijama. Predstavnici EU su ponovili posvećenost EU evropskoj budućnosti Srbije i založili se za proaktivnu i stratešku komunikaciju Srbije i EU“, navodi se u Vladi Srbije.\nU Vladi Srbije navode da je tokom sastanka bilo i reči o načinu na koji se Srbija suočava sa posledicama pandemije kovid-19 , kako u pogledu rešavanja zdravstvene krize, tako i u prevazilaženju posledica po privredu i ekonomiju uopšte i na sprovođenje reformi.\nPredstavnici EU su pozdravili značajan doprinos Srbije vojnim misijama i operacijama i pozdravili učešće Srbije u borbenim grupama EU, naglasivši značaj daljeg produbljivanja saradnje po pitanjima spoljne politike.\nUčesnici su takođe podržali Zajedničko regionalno tržište, koje su lideri Zapadnog Balkana pokrenuli 10. novembra na samitu u Sofiji i podsetili da Ekonomski i investicioni plan za Zapadni Balkan, koji je Evropska komisija usvojila 6. oktobra 2020, daje sveobuhvatan okvir za podršku ekonomskoj konvergenciji Republike Srbije i regiona EU.


Sindikat "Junajt" i uprava aerodroma "Hitrou" održaće još jednu rundu razgovora kako bi bio izbegnut štrajk više hiljada radnika koji su velikom većinom odbili ponudu za povećanje plate.\nU saopštenju "Junajt" navodi da su njihovih 4.000 članova, među kojima su obezbeđenje, vatrogasci i inženjeri velikom većinom odbili ponudu.\nPočetak dvodnevnog štrajka planiran je za ponedeljak 5. avgust, a potom za 23. avgust.\n"Hitrou" je otkazao određeni broj letova za ponedeljak i utorak i pre nego što su objavljeni rezultati glasanja članova sindikata.\n"Junajt" je odmah ušao u razgovore sa posredničkom službom "Akas" i upozorio je upravu "Hitroua" da ne isplaćuju višemilionske iznose za odštetu avio-kompanijama za otkazane letove već da taj novac iskoriste za rešavanje spora.\nŠTRAJK U BELGIJI Aviokompanija otkazala sve letove za 13. februar


RTCG - Radio Televizija Crne Gore - Nacionalni javni servis :: Fudbal :: Golmani će dobijati posebnu Zlatnu loptu\nBILI U NERAVNOPRAVNOM POLOŽAJU 20. 09. 2019. 13:24 >> 13:25 0\nBILI U NERAVNOPRAVNOM POLOŽAJU\nPočetkom decembra biće poznat najbolji fudbaler svijeta, odnosno biće dodijeljena Zlatna lopta (Ballon d'Or) koju dodjeljuje francuski list Frans fudbal (France Football). Ove godine, organizatori su uveli i novitet, a to je i nagrada za najboljeg golmana.\nOrganizatori su odlučili da trofej nosi ime "Jašin", po golmanu fudbalske reprezentacije Sovjetskog saveza od 1954. do 1967. godine, koji je jedini ”čuvar mreže” u istoriji osvajač Zlatne lopte, 1963. godine.\n"Zlatna lopta" je dodjeljivana najboljem fudbaleru Evrope i za njega su glasali samo novinari. Sada je riječ o globalnoj nagradi za koju glasaju i treneri i kapiteni nacionalnih timova.\nGodinama unazad govori se o tome kako čuvari mreže nijesu u ravnopravnom položaju u odnosu na ostale igrače, pogotovo napadače, te da i pored sjajnih sezona ne mogu ni da primirišu vrhu liste.\nA u prilog tome koliko su golmani i defanzivci zaista u teškom položaju u ovakvim izborima najbolje će ilustrovati podatak da su od te "sorte" trofej podizali još samo Matijas Zamer i Fabio Kanavaro (ne računajući Franca Bekenbauera, koji nije bio klasičan defanzivac). I sve to u preko šest decenija dugoj tradiciji najvrednijeg individualnog takmičenja.\nIz Frans fudbala navode kako će lista od 10 nominacija za najboljeg golmana biti objavljena 21. oktobra, a ceremonija dodjele nagrada biti održana 2. decembra. Prošle godine titula najboljeg fudbalera svijeta pripala je hrvatskom reprezentativcu Luki Modriću.\nUmro osnivač Kupa šampiona i nagrade Zlatna lopta